qundao/data-zh-poetry huggingface dataset:
惘然得句
作者：李其永
朝代：清

过去春光兴已非，萧然环堵闭柴扉。蓬蒿径野辞车入，风雨天寒断鸟飞。薄醉未成重贳酒，落花时下更沾衣。此中寂寂原忘世，莫怪京书到更稀。
西兴旅次
作者：李其永
朝代：清

一天月色大江流，半夜西陵古驿楼。道是侧身天地里，祇凭稳睡酒垆头。年年逐雁无留迹，处处吹笳抵送秋。回首故山人自去，暂将书信附行舟。
挽张之洞联
作者：李准
朝代：清
体裁：联

新猷颁宪法，群仰经纶，方期日赞中枢，海外同尊大帝国；旧德溯渊源，亲承杖履，何意星沉上相，天涯长恸小门生。
挽张之洞联
作者：李准
朝代：清
体裁：联

更新存古，独有千秋，为政治大家，为文学大家，谈笑却兵戎，至今宸綍褒勋，半壁东南资保障；立宪观成，尚迟万国，是先帝恨事，是老臣恨事，艰难悯时局，况值衢讴遏密，百年梁木痛倾颓。
挽张之洞联
作者：李凤年
朝代：清
体裁：联

元老身立四朝，北斗忽沉，吾将安仰；天下才共一石，南皮重望，谁其嗣之。
过峡江
作者：李凤翥
朝代：清

铜雀台荒邺水边，长教天堑锁寒烟。土人庙祀周公瑾，只说巴丘作镇年。和雨鹭涛双峡起，侵岚雉堞半山分。城东十七洞天内，长忆南朝萧子云。
过峡江·其一
作者：李凤翥
朝代：清

铜雀台荒邺水边，长教天堑锁寒烟。土人庙祀周公瑾，只说巴丘作镇年。
过峡江·其二
作者：李凤翥
朝代：清

和雨鹭涛双峡起，侵岚雉堞半山分。城东十七洞天内，长忆南朝萧子云。
赤壁矶石坊
作者：李力锐
朝代：清
体裁：联

江山即有平陂，得先生俯唱遥吟，不朽文章辉翼轸；风月何分新故，任后学闲观静玩，无穷声色扩聪明。
七盘关
作者：李化楠
朝代：清

游客思家万里还，艰难初上七盘山。鸟啼绝谷深难见，猿上悬梯近可攀。西指蚕丛开蜀道，北通云栈销秦关。幸逢老叟闻乡语，强破愁怀一笑颜。
五丁关
作者：李化楠
朝代：清

雷风震荡鬼夜哭，壮士奋怒山为却。手擘铁崖两扇开，神工不用施樵凿。美女金牛事有无，天教破险通秦蜀。迤逦峡尽见雄关，关封峡口如泥丸。造化瀜液相缀补，抟沙撄土堆苍峦。我行观山心已厌，惟有兹山看不倦。沿溪翠筱绿沾衣，匝地野花红拂面。良牧有意夸山灵，标题旧迹建茶亭。当年若无霹雳手，至今何人知五丁。
五月五日剑关阻雨
作者：李化楠
朝代：清

剑门关下一夜雨，飞泉倒卷长松舞。溪涨涂泥不可行，恰当此处逢端午。男儿堕地走年年，回首庭前榴树边。题诗纵酒酣歌笑，看花躤柳共留连。而今寂寞山中路，山树凄迷半烟雾。小市菖蒲无可寻，斗草儿童入山去。
北栅口
作者：李化楠
朝代：清

孤城颓废没荒榛，白日寒多不见春。穷巷未消连夜雪，残镫还照隔年人。关门自古通沙漠，边塞而今尽仆臣。城下将军无所事，相逢一笑劝杯频。
游石经寺
作者：李化楠
朝代：清

自锦官城踏翠回，山斋小荫暂徘徊。苍生怪我卧不起，白眼向人怀未开。穿洞浑疑无路转，沿江叠见有花开。迩来一洗愁无奈，放眼烟霞亦快哉。
猛虎行
作者：李化楠
朝代：清

暗风惨惨入林壑，喷雾藏烟日色薄。危坡直下二十里，云水阴寒气参错。蓦地如雷吼一声，行客软战不能行。公然白昼？人食，负嵎咆哮谁敢撄。居人惶怖路人苦，传闻共道山有虎。我来经过问居民，尔县谁欤实守土。人恶害人当即除，虎恶比人定何如。居民答言县官好，政简刑清民不扰。朝朝驱虎北渡河，山中猛虎还更多。
猛虎行
作者：李化楠
朝代：清
体裁：乐府曲辞

暗风惨惨入林壑，喷雾藏烟日色薄。危坡直下二十里，云水阴寒气参错。蓦地如雷吼一声，行客软战不能行。公然白昼�人食，负嵎咆哮谁敢撄。居人惶怖路人苦，传闻共道山有虎。我来经过问居民，尔县谁欤实守土。人恶害人当即除，虎恶比人定何如。居民答言县官好，政简刑清民不扰。朝朝驱虎北渡河，山中猛虎还更多。
王化堡
作者：李化楠
朝代：清

生来死往迭相送，尘埃野马浮生共。世人都在梦中过，那向梦中还说梦。卢生黄粱众所嗤，人人卢生自不知。荣华富贵都在念，何当只说卢生痴。人生出处计已审，萧然一榻只甘寝。此中炯炯自分明，不劳道士授磁枕。
自广元县至朝天关道中作
作者：李化楠
朝代：清

始发自龙门，绝壁痕如削。悬崖多佛像，不知何年凿。江水傍崖趋，激越鸣蹊壑。杈丫天半石，向人头上落。金鳌亦有背，飞仙尚留阁。怪石浮江湍，孤根潜水窟。行当绝险处，顾盼生骇愕。似人立舟中，虚荡难稳著。行行登山椒，始觉天宇廓。雄关扼形胜，烟光浩漠漠。性僻爱奇险，幽居苦萧索。兹来得壮观，耳目因寄托。
自广元县至朝天关道中作
作者：李化楠
朝代：清
体裁：古风

始发自龙门，绝壁痕如削。悬崖多佛像，不知何年凿。江水傍崖趋，激越鸣蹊壑。杈桠天半石，向人头上落。金鳌亦有背，飞仙尚留阁。怪石浮江湍，孤根潜水窟。行当绝险处，顾盼生骇愕。似人立舟中，虚荡难稳著。行行登山椒，始觉天宇廓。雄关扼形胜，烟光浩漠漠。性僻爱奇险，幽居苦萧索。兹来得壮观，耳目因寄托。
龙洞背
作者：李化楠
朝代：清

怪石突兀山嵯峨，溅溅流沫车轮过。但觉风声四山下，那知脚底龙腾梭。石窦坱开水鸣潏，土人云是龙所辟。龙能致水信有之，谓龙开山恐未必。连峰不碍水归东，乾坤特与一窃通。鬼斧神工都不用，龙来恰好作潭洞。君不见瞿唐峡口剑门关，倚天峭壁青巉巉，是龙非龙谁镌劖。
伊阙
作者：李匡济
朝代：清

石磴盘云上，双峰夹水开。危岩亏日月，飞瀑响风雷。洞古难寻路，碑残半没苔。香山知不远，几杵午钟来。
乌烟鬼
作者：李华
朝代：清

乌烟鬼，少年状貌真魁伟。如何转盼须臾尔，变化魌魑难向迩。可怜昼亦如夜时，生亦如死期。寄言三五少年子，莫向红尘作鬼嬉。乌鬼含冤白鬼笑，故鬼前驱新鬼啸。风雨回首一灯昏，数点青燐犹照耀。区区蛮触越南都，令行禁止风霜俱。白日如镜照寰宇，鬼乎何处藏其躯。
凤凰台上忆吹箫·赠徐玉真校书
作者：李华
朝代：清
体裁：词

翠袖轻翻，单衫软衬，依依小立人前。爱绣鞋纤窄，半露裙边。为问来因底事，羞无语、一笑嫣然。防侬妒，自除粉黛，不整花钿。芳年。自嗟命薄，纵历遍欢场，飘泊谁怜。只练成仙骨，才了尘缘。看取西风黄叶，凋零易、几个能全。何似那、知时暮鸦，绕树回旋。
草地人
作者：李华
朝代：清

台阳膏腴地，一岁或三熟。可怜草地人，不得饱糜粥。里正催租来捉人，林投有洞去藏身。昼伏夜归饥不忍，归来惟对甑中尘。曩者城中来，曾见城中客。峨峨称大家，丹艧间金碧。丰衣美食如山积，不如卖女图朝夕。使侬莫作沟中瘠，女事贵人两有益。吁嗟乎，坠茵坠溷不可知，飞絮飞花岂有择。君不见，石濠别，幽怨声，流民图，凄凉色。
劳劳亭
作者：李华国
朝代：清

衰柳秋风第一亭，送人山色向人青。长堤车马终年事，落叶萧萧独自听。
春暮
作者：李华国
朝代：清

一雨江光欲近城，数峰横翠海云平。杨花含湿初飞岸，野草侵阑不辨名。斜度春风双燕语，曲穿新绿一僧行。不堪寥落关山意，三月江南啼乱莺。
六盘山
作者：李华春
朝代：清

策马山城晓倍寒，纡回驿路入云端。作书休与家人寄，冒雨冲风过六盘。
板屋
作者：李华春
朝代：清

板屋吾乡结构工，望衡对宇各西东。闭门气冷晨霜里，欹枕心清夜雨中。轮奂未容夸晋室，咏歌久已入秦风。竹楼遗韵犹堪比，月下弹琴四壁空。
盘豆驿
作者：李华春
朝代：清

疏雨生凉夕照开，高梧丛竹净尘埃。归程喜近秦关外，太华苍茫拂面来。数株高柳乱鸣蝉，一带丛芦罥晚烟。为底今宵归思切，玉娘湖上月婵娟。
盘豆驿·其一
作者：李华春
朝代：清

疏雨生凉夕照开，高梧丛竹净尘埃。归程喜近秦关外，太华苍茫拂面来。
盘豆驿·其二
作者：李华春
朝代：清

数株高柳乱鸣蝉，一带丛芦罥晚烟。为底今宵归思切，玉娘湖上月婵娟。
圣因寺内方丈联
作者：李卫
朝代：清
体裁：联

圣德遐昌，北极恩光昭北阙；皇仁远被，西朝瑞霭接西天。
圣因寺联
作者：李卫
朝代：清
体裁：联

山外皆山，峦岫绕成清净界；画中有画，笙歌谱就太平图。
洪皓祠联
作者：李卫
朝代：清
体裁：联

身窜冷山，万死竟回苏武节；魂依葛岭，千秋长傍鄂王坟。
赏花作
作者：李友太
朝代：清

化工生一花，结构殊苦辛。自趺到须瓣，累积穷微尘。譬之人百骸，阙一非完人。一朝颜色萎，堕落吹缤纷。生之必一年，败之无半旬。我故特爱惜，以答造化勤。换花试改插，又是花一身。读书吊古人，我不能问字。著书赠后人，我不能执艺。徬徨雨处心，寂寞一生志。不如来饮酒，看花百日醉。一花才烂漫，俗眼便惊异。那知后花荣，初花积憔悴。人人作佳传，竹书不胜记。人人要易名，柳下不胜谥。花亦犹人耳，久开不如坠。
赏花作·其一
作者：李友太
朝代：清

化工生一花，结构殊苦辛。自趺到须瓣，累积穷微尘。譬之人百骸，阙一非完人。一朝颜色萎，堕落吹缤纷。生之必一年，败之无半旬。我故特爱惜，以答造化勤。换花试改插，又是花一身。
赏花作·其二
作者：李友太
朝代：清

读书吊古人，我不能问字。著书赠后人，我不能执艺。徬徨雨处心，寂寞一生志。不如来饮酒，看花百日醉。一花才烂漫，俗眼便惊异。那知后花荣，初花积憔悴。人人作佳传，竹书不胜记。人人要易名，柳下不胜谥。花亦犹人耳，久开不如坠。
由文德关过相见坡至华岩洞小憩
作者：李友棠
朝代：清

紞如街鼓犹频敲，荒鸡山郭鸣嘐嘐。俶装西出临远郊，烟岚冷雾沾征䘯。线路渐逼鼪鼯巢，幽壑俯见杉篁梢。晨星磊落高旻抛，日出下界闻喧努。峰回径仄诚嵬庨，谁遣五丁开䂭磝。石崖中断风䬘䬘，当关一夫如虎虓。仰攻坐废千冲轈，何须百二夸函崤。遐观又怯冈峦？，三峰离立殊顤{翏面}。迁乔入谷登降交，向背起伏扬{方岑}旓。车骑历历无遁淆，仆夫竭蹶汗流骹。朝饔遥指前山坳，道人行脚僧打包。我亦瓶钵随身捎，斋厨野簌陈尊肴。洞门呀豁嘘笙匏，挥斥二酉凌三茅。华严法界非虚詨，岩牖枯藤罥蟏蛸。雪色蝙蝠深壁抓，暗窥但觉寒生髾。试秉烈炬惊潜蛟，石髓凝滴形媌姣。天花纷缀优昙包，大千色相同影泡。羊须有珠充仙庖，云浆一吸超凡胞。悔不深入中心怓，此间结宇饶刍茭。乌犍百尾耕荒硗，草堂肯使狱陇嘲。漫歌长句资欢譊，小胥为记邮程钞。
由文德关过相见坡至华岩洞小憩
作者：李友棠
朝代：清
体裁：古风

紞如街鼓犹频敲，荒鸡山郭鸣嘐嘐。俶装西出临远郊，烟岚冷雾沾征䘯。线路渐逼鼪鼯巢，幽壑俯见杉篁梢。晨星磊落高旻抛，日出下界闻喧努。峰回径仄诚嵬庨，谁遣五丁开䂭磝。石崖中断风䬘䬘，当关一夫如虎虓。仰攻坐废千冲轈，何须百二夸函崤。遐观又怯冈峦�，三峰离立殊顤■。迁乔入谷登降交，向背起伏扬■旓。车骑历历无遁淆，仆夫竭蹶汗流骹。朝饔遥指前山坳，道人行脚僧打包。我亦瓶钵随身捎，斋厨野簌陈尊肴。洞门呀豁嘘笙匏，挥斥二酉凌三茅。华严法界非虚詨，岩牖枯藤罥蟏蛸。雪色蝙蝠深壁抓，暗窥但觉寒生髾。试秉烈炬惊潜蛟，石髓凝滴形媌姣。天花纷缀优昙包，大千色相同影泡。羊须有珠充仙庖，云浆一吸超凡胞。悔不深入中心怓，此间结宇饶刍茭。乌犍百尾耕荒硗，草堂肯使狱陇嘲。漫歌长句资欢譊，小胥为记邮程钞。
由文德关过相见坡至华岩洞小憩
作者：李友棠
朝代：清

紞如街鼓犹频敲，荒鸡山郭鸣嘐嘐。俶装西出临远郊，烟岚冷雾沾征䘯。线路渐逼鼪鼯巢，幽壑俯见杉篁梢。晨星磊落高旻抛，日出下界闻喧努。峰回径仄诚嵬庨，谁遣五丁开䂭磝。石崖中断风䬘䬘，当关一夫如虎虓。仰攻坐废千冲轈，何须百二夸函崤。遐观又怯冈峦𡻝，三峰离立殊顤{翏面}。迁乔入谷登降交，向背起伏扬{方岑}旓。车骑历历无遁淆，仆夫竭蹶汗流骹。朝饔遥指前山坳，道人行脚僧打包。我亦瓶钵随身捎，斋厨野簌陈尊肴。洞门呀豁嘘笙匏，挥斥二酉凌三茅。华严法界非虚詨，岩牖枯藤罥蟏蛸。雪色蝙蝠深壁抓，暗窥但觉寒生髾。试秉烈炬惊潜蛟，石髓凝滴形媌姣。天花纷缀优昙包，大千色相同影泡。羊须有珠充仙庖，云浆一吸超凡胞。悔不深入中心怓，此间结宇饶刍茭。乌犍百尾耕荒硗，草堂肯使狱陇嘲。漫歌长句资欢譊，小胥为记邮程钞。
荆门杂咏
作者：李友棠
朝代：清

惟悴江潭赋《九歌》，枫林叶下洞庭波。蛾眉自古伤谣诼，独采秋兰吊汨罗。苍茫云树隔昭丘，怅望秦川万里游。迁客依人怀抱恶，不堪回首仲宣楼。
荆门杂咏·其一
作者：李友棠
朝代：清

惟悴江潭赋《九歌》，枫林叶下洞庭波。蛾眉自古伤谣诼，独采秋兰吊汨罗。
荆门杂咏·其二
作者：李友棠
朝代：清

苍茫云树隔昭丘，怅望秦川万里游。迁客依人怀抱恶，不堪回首仲宣楼。
赤崁城
作者：李友棠
朝代：清

城府开朝旭，川流世界东。楼台山色里，鼓角水声中。鸟坠炎洲气，猿吟暮岭风。升攀重阁迥，极望碧鸿濛。高足未云骋，上头应有仙。岸昏涵蜃气，水滑带龙涎。日月光先到，云霞思独玄。沧波满归路，忆别动经年。
赤崁城·其一
作者：李友棠
朝代：清

城府开朝旭，川流世界东。楼台山色里，鼓角水声中。鸟坠炎洲气，猿吟暮岭风。升攀重阁迥，极望碧鸿濛。
赤崁城·其二
作者：李友棠
朝代：清

高足未云骋，上头应有仙。岸昏涵蜃气，水滑带龙涎。日月光先到，云霞思独玄。沧波满归路，忆别动经年。
辰阳关
作者：李友棠
朝代：清

叱驭入沅陵，高下罗众皱。幽探历荒林，烟霏阻遐觏。卓立山骨开，垣墉森杰构。湍激石齿齿，灵渊滴潜溜。荦确径愈微，仆痡愁马仆。舆丁引双縆，推挽翼左右。雄关势撑霄，巉绝信天就。自可丸泥封，那容方轨骤。吴濞昔披猖，伏莽余残寇。釜鱼喘尚延，槛兽困犹斗。开府九伐崇，间道千金购。沿溪出奇兵，遂使虏巢覆。介然成康庄，行旅来辐辏。层坡无旷土，原田纷错绣。隔林闻吠厖，饮谷见悬狖。遗闻故老传，承平百年后。履兹周道直，益叹战功懋。税驾日将逋，山前有孤堠。
四十书怀
作者：李友泉
朝代：清

虚度光阴四十年，沧桑回首思绵绵。功名已付云烟幻，诗酒偏留鸥鹭缘。骨傲料难谐浊世，才疏终拟赋归田。何时得遂林泉隐，抛去风尘马上鞭。空教猿鹤守柴门，走马年年滞远村。短榻雨惊孤枕梦，疏帘月落一灯昏。但凭肝胆循天命，未得涓埃报国恩。醉后摩挲书剑在，愧无功业立乾坤。
四十书怀·其一
作者：李友泉
朝代：清

虚度光阴四十年，沧桑回首思绵绵。功名已付云烟幻，诗酒偏留鸥鹭缘。骨傲料难谐浊世，才疏终拟赋归田。何时得遂林泉隐，抛去风尘马上鞭。
四十书怀·其二
作者：李友泉
朝代：清

空教猿鹤守柴门，走马年年滞远村。短榻雨惊孤枕梦，疏帘月落一灯昏。但凭肝胆循天命，未得涓埃报国恩。醉后摩挲书剑在，愧无功业立乾坤。
在灵寿作
作者：李发甲
朝代：清

平生无别怀，所志在素履。华膴非所荣，遑日羡金紫。鹤发垂高堂，捧檄聊相喜。跋涉赴中山，不以折腰耻。抚字良非轻，职守何敢弛。晨夕抱如伤，每饭怜赤子。饥溺良可扰，愧我官卑耳。以此痛肺肝，披衣常夜起。迂拙非逢时，肮脏招物訾。苍茫人世闲，吾道同敝屣。搔首问青天，悠悠何所止。缅古保民人，千载垂青史。熙熙仁寿风，歌颂犹未已。兀坐契遐心，思欲仿前轨。跬步多棘荆，何如乐秋水。
独坐
作者：李发甲
朝代：清

春草翻青色，春水漾绿波。瞻彼桃李姿，其如兰蕙何。野云幻物彩，秋风袅袅过。悠然万里心，良会漫蹉跎。有怀济川功，令我双鬓皤。
登长沙城怀古
作者：李发甲
朝代：清

雨霁沙汀鹳雀飞，凭高眺望对斜晖。六朝霸业今何在，三载民依愿已违。楚国山川杯底见，湘江风景望中归。只看太傅《怀沙》赋，无限离情恋旧畿。
薄游
作者：李发甲
朝代：清

迢递来京国，秋深旅舍寒。孤云依远岫，片月挂层峦。林木穷猿赴，盐车困骥叹。夜来思耿耿，归兴寄云端。
长安秋怀
作者：李发甲
朝代：清

肃肃霜风入，山云过户寒。黄花栖腐草，阳鸟宿江干。世路升沈易，名途出住难。乡心隋皓月，游子滞贫官。
初梦
作者：李叔同
朝代：清
体裁：古风

鸡犬无声天地死，风景不殊山河非。妙莲华开大尺五，弥勒松高腰十围。恩仇恩仇若相忘，翠羽明珠绣裲裆。隔断红尘三万里，先生自号水仙王。
贺张百熙60寿联
作者：李同福
朝代：清
体裁：联

度比江河，细流兼内；气如春夏，群物发生。
七子山省先大人墓
作者：李含章
朝代：清
体裁：七言律诗

空馀马鬣五湖隅，不见巫阳降紫都。万里云山栖大鸟，廿年风雨泣诸雏。及门尽望西州树，此地曾还合浦珠。回首音容竟何处，白杨萧瑟惨啼乌。
万固寺
作者：李含章
朝代：清
体裁：五言律诗

山寺不知路，忽闻流水声。溪随岩石转，塔与白云平。古木上无际，幽禽时一鸣。松根堪小憩，试汲碧泉清。
三女令昭于归都门
作者：李含章
朝代：清
体裁：七言律诗

在家为客莫言勤，此去方知是主人。百岁毁誉关阿母，一时贤否定诸亲。金萱昼永储甘旨，玉笋官清课米薪。傥辍馀閒吟谢絮，锦囊应寄济川滨。
中秋见月感赋
作者：李含章
朝代：清
体裁：五言律诗

北渚水初落，天涯秋已分。那知今夜月，各照一方云。关塞渺无极，商声不可闻。蓟门风雪早，况瘁剧思君。
初归吴兴感赋
作者：李含章
朝代：清

楚水燕山忆旧时，廿年踪迹总相随。今朝独返蘋洲棹，冷月寒镫照鬓丝。每话归田倍怆神，转头谁认旧巢痕。可怜八里桥边水，难返三生石上魂。乌上桥南卜一廛，辛勤留得大官钱。缘知清白能传后，负郭何须二顷田。弁岭青连笠泽湄，登楼旷望不胜悲。报君一语君知否，绕郭湖山似昔时。
初归吴兴感赋·其一
作者：李含章
朝代：清
体裁：七言绝句

楚水燕山忆旧时，廿年踪迹总相随。今朝独返蘋洲棹，冷月寒镫照鬓丝。
初归吴兴感赋·其三
作者：李含章
朝代：清
体裁：七言绝句

乌上桥南卜一廛，辛勤留得大官钱。缘知清白能传后，负郭何须二顷田。
初归吴兴感赋·其二
作者：李含章
朝代：清
体裁：七言绝句

每话归田倍怆神，转头谁认旧巢痕。可怜八里桥边水，难返三生石上魂。
初归吴兴感赋·其四
作者：李含章
朝代：清
体裁：七言绝句

弁岭青连笠泽湄，登楼旷望不胜悲。报君一语君知否，绕郭湖山似昔时。
即景
作者：李含章
朝代：清
体裁：五言绝句

斜月映疏帘，夜色起寒暝。行过曲廓西，衣上梨花影。
外以校书过勤肺疾盛作
作者：李含章
朝代：清
体裁：七言律诗

无官赢得一身轻，转为编摩病骨撑。寡过年方逾大衍，雠经人欲老更生。报恩心重忘疲马，招隐身留未烬檠。珍重年年说长健，好期相伴斸黄精。
岘山
作者：李含章
朝代：清
体裁：七言律诗

更无百尺俯层巅，扶杖来寻曲曲泉。台榭大都唐以后，觞诗最盛宋中年。云昏乔木遮僧院，风约飞花堕钓船。日暮洼樽亭畔望，眼前谁是酒中仙。
平定州道中
作者：李含章
朝代：清
体裁：五言律诗

高岭鸟飞绝，崎岖路一湾。悲风生远树，晓雾失前山。麦气荒原下，车声乱石间。千秋燕赵地，兀兀见重关。
拟古
作者：李含章
朝代：清

崇桂茂山椒，幽兰媚涧阿。扬华吐芬馨，寂寞无人过。时至亦零落，荣悴皆天和。灼灼桃李花，当春扬婀那。容华非不好，攀折常苦多。荣名以为宝，勿复辞轗轲。炎洲多珍禽，自呼孔与鸾。朝栖珊瑚枝，夕宿芙蓉田。文采颇自矜，矫矫振华翰。汉使重珍奇，罗网来重峦。饮以琼池水，翼以白玉栏。禁林任止宿，所食皆琅玕。饮啄岂不时，引吭常悲酸。遗雏在故山，欲往道里艰。君莫笑鹪鹩，一枝乃自安。芳葩熙春阳，零叶凛秋辰。商飙歘以来，绿叶成枯薪。芬华既云逝，淡泊全其真。直干凌严霜，根荄肇先春。敷愉安足恃，葆璞完吾淳。孤生各有志，岂惟松柏贞。莫嗟风霜惨，中有大造仁。我有照乘珠，生长薄海曲。孕月含清辉，光照鲛人屋。一朝逢越贾，采摘出幽壑。献入明光宫，藉以文梓椟。金缸同不夜，符采烂华幄。实至名必归，何必虑鱼目。
拟古·其一
作者：李含章
朝代：清
体裁：古风

崇桂茂山椒，幽兰媚涧阿。扬华吐芬馨，寂寞无人过。时至亦零落，荣悴皆天和。灼灼桃李花，当春扬婀那。容华非不好，攀折常苦多。荣名以为宝，勿复辞轗轲。
拟古·其三
作者：李含章
朝代：清
体裁：古风

芳葩熙春阳，零叶凛秋辰。商飙歘以来，绿叶成枯薪。芬华既云逝，淡泊全其真。直干凌严霜，根荄肇先春。敷愉安足恃，葆璞完吾淳。孤生各有志，岂惟松柏贞。莫嗟风霜惨，中有大造仁。
拟古·其二
作者：李含章
朝代：清
体裁：古风

炎洲多珍禽，自呼孔与鸾。朝栖珊瑚枝，夕宿芙蓉田。文采颇自矜，矫矫振华翰。汉使重珍奇，罗网来重峦。饮以琼池水，翼以白玉栏。禁林任止宿，所食皆琅玕。饮啄岂不时，引吭常悲酸。遗雏在故山，欲往道里艰。君莫笑鹪鹩，一枝乃自安。
拟古·其四
作者：李含章
朝代：清
体裁：古风

我有照乘珠，生长薄海曲。孕月含清辉，光照鲛人屋。一朝逢越贾，采摘出幽壑。献入明光宫，藉以文梓椟。金缸同不夜，符采烂华幄。实至名必归，何必虑鱼目。
望岱
作者：李含章
朝代：清
体裁：七言律诗

岧峣屼峍峙神州，万壑风云在下头。海外天光明野马，寰中人影动蜉蝣。金银气涌楼台壮，琴筑声寒草木秋。欲拂穹碑问秦汉，苔封恐自有熊留。
武昌舟次
作者：李含章
朝代：清
体裁：七言律诗

樊山秋月旧登楼，又泊兰桡访昔游。南去山趋平麓断，北来水入大江流。三更画角鱼龙夜，十里平沙雁鹜洲。却望衡湘劳远忆，使星明处是潭州。
湘江道中
作者：李含章
朝代：清
体裁：五言律诗

打桨湘南路，疏帆挂雨轻。青山如旧识，华发是新生。苦竹深藏寺，春潮半入城。行人正愁绝，怕听鹧鸪声。
白雀寺
作者：李含章
朝代：清
体裁：古风

杏花风细春晴早，暂作春游趁春晓。晓寒尚觉薄侵人，宿露遥看浓湿草。垂杨夹岸拂黄帽，官菜千塍映红袄。长松瘦柏认齐梁，坏塔残碑失寅卯。入山但觉花更妍，到寺始惊春正好。幽寻宛转见飞叶，久坐更番换啼鸟。佛镫青冷照千古，阅历朝昏定多少。灵雀飞来竟何在，昙花现处空如扫。剩有珠幡拜儿女，祇听金铙鸣可岛。前生慧业不敢问，后事苍茫欲何祷。归来但诵佛名经，篆烟一缕心香袅。
示驷儿应省试
作者：李含章
朝代：清
体裁：七言律诗

辛苦鸡窗问字年，此行好著祖生鞭。化鲲正厉培风翼，射隼看鸣破的弦。良玉试烧三日火，元珠怕落九层渊。传经家世扶阳重，厚望须教慰夜泉。
秋夜读韦诗
作者：李含章
朝代：清
体裁：古风

山城足秋阴，凉意入深屋。黄昏疏雨过，檐溜断复续。霁色开遥岑，帘际映寒绿。微云淡落月，馀光入修竹。深更人未寝，青镫照幽独。爱此五字诗，静对黄花读。
秋夜露坐
作者：李含章
朝代：清
体裁：古风

火云秋未收，商气夕乃至。凉飙动木末，梧叶萧萧坠。广庭延伫久，月影半在地。银河淡无波，疏林皎初霁。轩南最幽旷，竹露酒寒翠。清阴下藤萝，馀香冷荷芰。披襟爱晚凉，枯坐竟忘睡。夜久钟漏沈，流萤在衣袂。
秦始皇
作者：李含章
朝代：清
体裁：七言律诗

金虎宫邻事可怜，漫疑鹑首赐钧天。终令六国还三户，空使诸生笑九泉。车载韫辌山有鬼，舟行缥缈海无仙。伤心万里长城在，依旧扶苏伏剑年。
论诗
作者：李含章
朝代：清
体裁：古风

好诗如佳人，嫣然媚幽独。铅华屏不御，葆此无瑕玉。巧笑流瑳那，蛾眉腾曼绿。一顾失倾城，何必炫奇服。又如闻好鸟，应节喧百族。引吭扬天和，喁于叶弦乐。春花仓庚歌，夜月杜鹃哭。微物讵有知，听者感衷曲。始知心之声，不在斗繁缛。笑啼根至性，风萧任枨触。勿使天籁乖，要令老妪觉。神充貌自腴，至味乃蕴蓄。自从齐梁来，藻缋眩凡目。土木饰金貂，珷玞荐文椟。旁观岂不好，所苦真意斫。兰苕集翡翠，无由起遐瞩。嗟余少耽吟，月露困雕琢。牢笼及光景，镂刻到草木。迩来喜平淡，绮语久阁束。悲欢不自禁，涉笔或累辐。色黜剪彩艳，声异叩缶俗。妇人职中馈，岂事勤著录。讵知风人志，性灵藉陶淑。发情止礼义，本自三百牍。至音谐宫商，六义有正鹄。吾言或非迂，试取反覆读。
读王孟诗偶赋
作者：李含章
朝代：清

中允文章健笔扛，出关无计敢从降。新愁应继庾开府，老泪曾悲张曲江。阙下新词谁第一，河中名士古无双。平生别有伤心处，几按岐王乐府腔。彭泽高风许独攀，清姿落落绝人寰。月中杨柳词人去，雪后梅花野客閒。归梦应栖桐柏观，羁魂终绕鹿门山。若教明主非相弃，床下何因复放还。
读王孟诗偶赋·其一
作者：李含章
朝代：清
体裁：七言律诗

中允文章健笔扛，出关无计敢从降。新愁应继庾开府，老泪曾悲张曲江。阙下新词谁第一，河中名士古无双。平生别有伤心处，几按岐王乐府腔。
读王孟诗偶赋·其二
作者：李含章
朝代：清
体裁：七言律诗

彭泽高风许独攀，清姿落落绝人寰。月中杨柳词人去，雪后梅花野客閒。归梦应栖桐柏观，羁魂终绕鹿门山。若教明主非相弃，床下何因复放还。
郊居杂兴
作者：李含章
朝代：清

野径苔侵户，闲阶月到廊。欣逢禾黍日，为制薜萝裳。雨霁千林碧，霜清一叶黄。兴来吟抱膝，未肯让羲皇。
郊行
作者：李含章
朝代：清

散步平郊草履轻，远心闲逐野云生。香飘小径花初落，水涨前溪雨乍晴。僻地不须延客赏，病躯还复杖藜行。临风最爱黄鹂语，宛宛枝头四五声。
重至都门
作者：李含章
朝代：清
体裁：七言律诗

廿年旅梦系京华，此日重看北地花。每历旧游疑隔世，暂休征旆当还家。安心莫问门如水，容膝何嫌室似蜗。剧喜青藜光彻夜，八驺人漫说官衙。
霍山道中
作者：李含章
朝代：清
体裁：七言律诗

莽莽晴沙野草枯，朔风汾水记征途。山头麦垄千层出，溪畔松阴一径纡。高阁残阳飞鹁鸽，乱峰积雪走于菟。千秋唐魏遗风在，认取平阳古帝都。
黄陵庙怀古
作者：李含章
朝代：清
体裁：古风

君不见湘山高高湘水碧，泪痕染遍琅玕色。雪浪朝连青草浮，愁云暮向苍梧合。当年帝女下璇宫，沩汭曾闻礼秩隆。已傍松云开贰室，旋看日月丽重瞳。鼓琴衣袗天家乐，星轩双曜明珠幄。阿阁都縆素女弦，钧天尽按皇姱曲。一从刻玉下南天，翠辇金舆不复还。漫比胶舟沈汉水，还同遗剑恸桥山。桥山一去成千古，九疑天远留灵琐。玉轪难乘悬圃风，明珰空望涔阳浦。涔阳江浦总魂销，更驾飞龙逐晚潮。帝子扬灵江上瑟，夫君愁思洞庭箫。瑟希箫歇人何在，里俗传芭犹不改。贝阙珠宫事渺茫，兰桡桂枻空烟霭。千秋哀怨起骚人，怀古同伤远别情。薜荔秋风山鬼泣，鹧鸪暮雨客船听。朅来倚棹寻遗躅，古木萧萧阶藓绿。庙火青荧鹿角矶，寒潮呜咽巴陵郭。屈赋成时书未焚，书生臆论总纷纭。愿将北渚江头水，一洒高唐峡里云。
晚归
作者：李呈祥
朝代：清
体裁：五言律诗

未许闲无事，栖栖薄暮行。云归青嶂合，日落紫烟横。岁晚身为客，寒深雪满城。柴门常不掩，地旷月先明。
瀛洲亭见白鹦鹉
作者：李呈祥
朝代：清
体裁：七言律诗

白燕何时去未回，瀛洲亭上雪衣来。天高鹤驭秋风便，地近龙楼日色开。影向玉堂清自照，心依雕槛静无猜。笙簧知尔能传语，好记南山万寿杯。
赠季天中给练
作者：李呈祥
朝代：清
体裁：七言律诗

绝塞秋深万树丹，飘然一叶自长安。鸿音渐急晨霜下，客梦初回夜雨寒。别后玉阶留谏草，穷来函谷有弹冠。《广陵》遗曲今应续，八月涛声袖里看。
野望
作者：李呈祥
朝代：清

端居绝物役，晨炊饱藜羹。微风动远树，坦步及春晴。耳目入寥廓，天地但空明。群动各自适，众音相和鸣。墙阴有残雪，非与朝阳争。老松无别态，气至理亦荣。飞鸟凭双翼，忽与云烟并。千峰岂我隔，孤杖果何情。
野望·其一
作者：李呈祥
朝代：清
体裁：古风

端居绝物役，晨炊饱藜羹。微风动远树，坦步及春晴。耳目入寥廓，天地但空明。群动各自适，众音相和鸣。
野望·其二
作者：李呈祥
朝代：清
体裁：古风

墙阴有残雪，非与朝阳争。老松无别态，气至理亦荣。飞鸟凭双翼，忽与云烟并。千峰岂我隔，孤杖果何情。
香岩阁
作者：李呈祥
朝代：清
体裁：古风

九顶露莲萼，千岩转逼窄。凿空绣紫苔，冰乳垂滴沥。青松紧如拳，怒虬蹲绝壁。佛阁驾百船，凌空飞崒嵂。仰盻天一痕，欲前足不力。禅榻杳无人，云洞遂深阗。钟鸣川谷幽，霜清寒月夕。崖崩古殿摧，庭虚落叶积。秀从恒岳分，路向台山陟。祀典既迁移，精灵岂久寂。檀施见经营，静侣还驻锡。岳灵绛节朝，大士灯光白。游者坚道心，万古清凉宅。
曹仁宪谨荣寿五言古一首
作者：李呈辉
朝代：清

天锡公纯嘏，气象著轩昂。年高德弥劭，海滨教化良。爱民询疾苦，敦俗劝农桑。顿起菁莪化，文运开一方。善政兼善教，遗爱诵甘棠。五载牛刀试，口碑载不忘。欣逢岳降日，愿进九霞觞。遐算南山拟，令名北斗望。昔有洛阳老，聚会耆英堂。今有我仁宪，姓氏并标扬。后先相济美，福禄寿而康。吾侪何以颂，俚言赋一章。
春日客感
作者：李周南
朝代：清

畅好晴光感不胜，远游客等在家僧。生憎白发频窥镜，盼到黄昏早试镫。久坐茶香浓似酒，苦吟诗瘦冷于冰。春来何事关情甚，两度松楸扫未曾。
挽张之洞联
作者：李哲浚
朝代：清
体裁：联

北斗泰山，曾识当年丰采；炎风朔雪，犹传上相起居。
挽曾国藩联
作者：李善兰
朝代：清
体裁：联

士倾广厦，民失慈航，天胡不吊；勋震华夷，名垂宇宙，公实长存。
短至前四日自鸳湖旋里蒋杉亭仁荣招同崔莲舫舅氏德华许萸坪增曹篁坡钟暨令兄索梅熙鸿蔼人士燮集东野别墅分韵得欲字
作者：李善兰
朝代：清

终岁客邻郡，梦绕东山麓。言扫先人墓，归我山下屋。故人喜余至，执手笑可掬。咄嗟具盘餐，香蒸新醅熟。同社四五人，麇至不待速。略略酬寒暄，突栾坐幽筑。是时雨新霁，六峰削寒玉。老树如枯僧，窥牖顶方秃。杯行事真率，觞政删繁酷。双螯虽过时，鱼亦我所欲。乡味况复佳，新齑配粳粥。纵谈杂谐庄，忽惊街鼓促。欲去且复留，尽此几上烛。明日又他乡，回首烟波绿。
前堂古槐作歌张之
作者：李嘉乐
朝代：清

老槐苍莽覆高阁，疑服仙人不死药。何时裂腹树中分，一半生机尚自若。即今得半气输囷，南柯独伸龙臂攫。上有密叶干青霄，下有垂枝张翠幕。故老传闻不计年，自有此州根遂托。日久群惊有物凭，人过其下孰敢谑。烟云百丈势冥冥，香火一龛灵灼灼。风来飞舞厚将崩，昔人已铸铁縆缚。我到更增一木支，岂惟老物伤摇落。千百年亦重留贻，十三贤或经摸索。守吏虽无齐令严，得人差免鲁邦削。政余颇爱此扶疏，视作鼎彝慰寂寞。广荫真看可蔽牛，通神果少来栖雀。化身痴想作槐安，古而无死何如乐。
谢袁子久观察赠马
作者：李嘉乐
朝代：清

驴背寻诗味饱谙，拟将行李一囊担。驰名已觉输中驷，赠别偏劳释左骖。备位八驺君可致，起家五马我何堪。鞭丝遥指青州路，覂驾毋贻旧友惭。
宁羌州
作者：李嘉绩
朝代：清

行尽利州路，重关第一程。诗犹歌蜀道，人已变秦声。据水桥横出，黏天草乱生。东山山翠重，愁压武都城。
彰德
作者：李嘉绩
朝代：清

楼阁立崔嵬，晴云四面开。路从天上至，人向邺中来。不睹建安笔，难逢河朔杯。徒令千载客，驻马叹雄才。
送章硕卿之官武昌
作者：李嘉绩
朝代：清

送尔之官去，关山奈别何。千金垂橐尽，万卷载车多。酒待招黄鹤，书应换白鹅。一函好相寄，珍重剪江波。
蟋蟀
作者：李四维
朝代：清

山郭江村雨后凉，西风吹冷豆花香。疏篱草径行人少，蟋蟀吟时正夕阳。
归思
作者：李因培
朝代：清

池塘午梦正依稀，离绪频随柳絮飞。廿四番风花欲半，八千里路燕难归。瀛门天上通青琐，萝屋山中冷翠微。不去不鸣缘底事，眼前梅雨又侵衣。
清平县
作者：李因培
朝代：清

山县孤城破，流官守御迟。天风摇断角，客路入征鼙。小丑三年在，殷忧万里知。侧闻明圣诏，罪不到边夷。
随园联
作者：李因培
朝代：清
体裁：联

此地有崇山峻岭，茂林修竹；是能读三坟五典，八索九丘。
亭林先生寓曲沃卧病小愈走书相闻即遣使起居奉诗·其一
作者：李因笃
朝代：清

涧树东连岳树深，先生前寓华阴。相思北接太行岑。《蒹葭》傥触居关兴，《蟋蟀》偏工入冀吟。世易繁霜应有道，天留硕果定何心。晨星落落长蒿目，忍使寻盟负断金。
亭林先生寓曲沃卧病小愈走书相闻即遣使起居奉诗·其三
作者：李因笃
朝代：清

五十知非似醉醒，柴门寂寞画长扃。古人何可欺毛义，吾道将无愧管宁。豳俗好风吹举趾，汉时明月照传经。鸣车整旆西归日，户外寒融柳色青。
亭林先生寓曲沃卧病小愈走书相闻即遣使起居奉诗·其二
作者：李因笃
朝代：清

王路风流缟带长，霸图聊托晋初乡。遗音西国思千里，老眼中原泪数行。春逼梦随池草绿，腊残清引阁梅芳。曾论徽祀虚笾豆，许傍新宫自筑堂。
亭林先生寓曲沃卧病小愈走书相闻即遣使起居奉诗·其二
作者：李因笃
朝代：清

王路风流缟带长，霸图聊托晋初乡。遗音西国思千里，老眼中原泪数行。春逼梦随池草绿，腊残清引阁梅芳。曾论徽祀虚笾豆，许傍新宫自筑堂。五十知非似醉醒，柴门寂寞画长扃。古人何可欺毛义，吾道将无愧管宁。豳俗好风吹举趾，汉时明月照传经。鸣车整旆西归日，户外寒融柳色青。
侍御鹤冲金公死难诗
作者：李因笃
朝代：清

朔风吹高林，颓浪日东逝。乱起如于风，他心何可制。当年金直指，受命乱军际。破产捍危城，捐躯先自誓。所志无依违，天阶有崇替。追攀三月弓，一体殉先帝。城下洄？水，湛兰清且厉。蛟螭不敢游，雨雪常相蔽。身前有君臣，身后有伉俪。附祀得三坟，累累还相拟。呜呼板荡初，麟获伤反袂。懦愚务苟随，翻觉生死细。丈夫重末路，吾道观衰世。要当去取明，底论谋不济。下马拜斯人，关河空洒涕。为赋《大招篇》，自投流水澨。春秋煐膋萧，吉日迨邦祭。放？灵之来，神哉般流睇。其下若风马，北来行甚锐。默坐眺八乡，奚须环奇丽。四围春草生，千载哀湍闭。死者长已矣，存者德音继。吾爱孝廉公，保孤存本系。婴杵获同心，幽明事一例。况复故司徒，宗邦多遗惠，敝庐咫尺间，闻政如鲁卫。直指西巡狩，秦天一再霁。至今共伏腊，先后垂棠碣，悠悠吾所思，乃在江海裔。从泣战城南，美人空迢递。泫然登斯祠，慷慨感深诣。澄波既终古，皎月无年岁，白云著为堂，嘉夜著为砌。东西植梧桐，左右种椒蕙，上有双凤凰，飞鸣何嘒嘒。寄谢后来人，闻风同勖励。
侍御鹤冲金公死难诗
作者：李因笃
朝代：清
体裁：古风

朔风吹高林，颓浪日东逝。乱起如于风，他心何可制。当年金直指，受命乱军际。破产捍危城，捐躯先自誓。所志无依违，天阶有崇替。追攀三月弓，一体殉先帝。城下洄�水，湛兰清且厉。蛟螭不敢游，雨雪常相蔽。身前有君臣，身后有伉俪。附祀得三坟，累累还相拟。呜呼板荡初，麟获伤反袂。懦愚务苟随，翻觉生死细。丈夫重末路，吾道观衰世。要当去取明，底论谋不济。下马拜斯人，关河空洒涕。为赋《大招篇》，自投流水澨。春秋煐膋萧，吉日迨邦祭。放�灵之来，神哉般流睇。其下若风马，北来行甚锐。默坐眺八乡，奚须环奇丽。四围春草生，千载哀湍闭。死者长已矣，存者德音继。吾爱孝廉公，保孤存本系。婴杵获同心，幽明事一例。况复故司徒，宗邦多遗惠，敝庐咫尺间，闻政如鲁卫。直指西巡狩，秦天一再霁。至今共伏腊，先后垂棠碣，悠悠吾所思，乃在江海裔。从泣战城南，美人空迢递。泫然登斯祠，慷慨感深诣。澄波既终古，皎月无年岁，白云著为堂，嘉夜著为砌。东西植梧桐，左右种椒蕙，上有双凤凰，飞鸣何嘒嘒。寄谢后来人，闻风同勖励。
呈希制军
作者：李因笃
朝代：清

使相分符十二州，明公赐履冠诸侯。天包凉益开东井，地跨关河领上游。寒谷春生吹律遍，野航时带霁晖流。躬耕久自耽林壑，望岁频书大有秋。
奉答约生表兄闻余过军都
作者：李因笃
朝代：清

二雅沦胥久，诸陵陟降悬。书同西狩日，客在北征年。旧德留乡社，中人食祭田。感君歌有泪，遥洒白浮前。鲁卫无公族，松楸有故枝。尚怀行露意，空及采蘩时。岁久愁风雨，天高冷梦思。白云俱不返，遗恨鼎湖诗。
奉答约生表兄闻余过军都·其一
作者：李因笃
朝代：清

二雅沦胥久，诸陵陟降悬。书同西狩日，客在北征年。旧德留乡社，中人食祭田。感君歌有泪，遥洒白浮前。
奉答约生表兄闻余过军都·其二
作者：李因笃
朝代：清

鲁卫无公族，松楸有故枝。尚怀行露意，空及采蘩时。岁久愁风雨，天高冷梦思。白云俱不返，遗恨鼎湖诗。
寄怀杨太舅白石先生
作者：李因笃
朝代：清

开元以降南雅坠，五百余年北地兴。步曹蹑刘自跌荡，凌鲍跞谢何崚嶒。此时风气首关内，河岳翕然同向背。壮藻浒西尝竞发，新声鄠杜共酬对。三子共擅宏德名，五星重瞻井鬼会。最怜胎簪称俊逸，犹嘉昌谷绝伦辈。后来宫商频动容，天下倾耳待黄钟。援古特立汉京帜，纵谈曾标骚赋宗。历下初难离阡陌，琅琊晚亦夹元白。哀思一变为楚声，秀令千秋堕唐格。遂有光禄起经学，同时孝廉推词伯。野卧徵纶久寂寥，公车老死空烜赫。未见侯芭前卒业，稀闻羊陟过相索。先生游处两公间，迥若片云秋在山。兴至不羁红尘色，吟成实助白雪颜。遐寄旷揽慎攸托，杜陵崆峒非杳廓。郡乘已舒五马骖，私田翻较诸生薄。鲍叔仗义多赒给，陶公辞荣竟一壑。倾家结客乃徒然，闭户摊书聊足乐。予溯渊源遵自出，半生零落不具述。惟桑与梓每系怀，涧曲云亭增洄潏。咫尺车里尚书庄，嶙峋南川太宰坊。侍御直声追贾董，中丞古调逼卢王。徒遭兵戈尽散佚，况复行役愁苍茫。恒嗟人伦违有道，窃幸戚党及中郎。世儒举细遗者洪，苛议悠悠挂英雄。群儿畴昔轻韩信，刮目谁今识吕蒙。丈夫不早封万户，华发可怜敝章句。鼓笳屡沸属国烟，丁壮宿沈江湖雾。举帆迟击祖生楫，真诰且传宏景注。比岁太白画垂铓，中宵欃枪占失度。行穷桃棘敝蟋蟀，坐感《蒹葭》繁霜露。梦里犹嬉俎豆家，征途暂委诸侯路。恭为所亲歌大耋，努力加餐慰迟暮。
寄朱学士沧起先生
作者：李因笃
朝代：清

宗邦怀旧德，蟋蟀久悠然。一老祝融裔，千春姑射仙。人才推正始，物望待承边。试问甘蔬食，禅栖四十年。
席上呈傅徵君
作者：李因笃
朝代：清

江海英风老渐疏，菊松高枕送居诸。野航惯载看山屐，春帖曾无乞米书。灿灿《紫芝》存古调，番番黄发长朋车。兔爰中谷遥回首，蝴蝶庄生各有初。
得傅征君山信
作者：李因笃
朝代：清

河汾文献未全空，《盅》上《乾》初有是公。不卜同舟瞻郭泰，徒知《中论》拟王通。芳期虚讯春来鸟，剧饮犹传雪后鸿。他日筚门相修处，下车应拜采桑翁。
得傅征君山信
作者：李因笃
朝代：清
体裁：七言律诗

河汾文献未全空，《盅》上《乾》初有是公。不卜同舟瞻郭泰，徒知《中论》拟王通。芳期虚讯春来鸟，剧饮犹传雪后鸿。他日荜门相修处，下车应拜采桑翁。
得澄一书
作者：李因笃
朝代：清

春渚曾先雁北征，旅途归翼早长鸣。书来塞上逢霜信，客在天涯对月明。长俟河清怜赵壹，漫嗟兰馥怨张衡。飞飞预说来时道，雪压关山十日程。
旧年宁人先生以无妄系济南走书报我触暑驰视苦疾作辞还先生寄赠行三十韵诗春日晤保州重会蓟门奉答前诗广五十韵
作者：李因笃
朝代：清

卧病三秋色，怀人五岳情。凉飙吹梦起，啄雀唤愁生。客返关中路，书传历下城。倒衣初罢枕，垂涕复沾缨。《巷伯》诗难读，梁园狱已平。长吟归黯淡，别绪郁纵横。忆折前津柳，同炊古寺羹。有孚谋且窒，无角兆先成。远道蒹葭隔，周行坎窞并。莒莱矜野语，虞芮乱嚣声。欻棹江波大，潜扬海汐轻。群疑纷所出，众口漫多惊。智勇微夫子，艰危讵此行。奋身甘下吏，微服耻为氓。《易》彖繇斯昉，《骚》歌比类明。经旬喧地圾，举国丐天晴。节至通蘋藻，愁来忆弟兄。曾要肝胆契，况忝雪霜盟。草茀虚炎月，云高隐暮旌。罢呼燕市酒，遄决蓟门程。戍角迷丹嶂，河阴护绿蘅。崩堤频淖马，废坞剩闻莺。水旱忧兼剧，诛求惨自鸣。此邦哀琐尾，何室压香橙。触目难俱述，惊时已渐更。驰闻瀛隰尽，颇喜岱岚迎。膏沐谁遑理，壶飧欲就倾。畏途晨上谒，羁邸夜班荆。续烛探行笥，联床敞外楹。年华穷不减，日录老逾精。恨失登山约，嗟为抱瓮贞。徘徊违鲁赙，邂逅合秦筝。阁彷沧溟峻，泉怜趵突清。狂涛终砥柱，直道益峥嵘。旅食悲寒及，归舟阻潦盈。依然垂橐去，率尔采薪婴。左次才弥拙，西还意若酲。贫非荒竹径，渴岂慕金茎。急难睽良友，端居惕远征。寸心如濩落，中夜几屏营。自得分鱼素，空教怨鹿苹。川原仍独往，伏腊互相衡。甫定他乡榻，俄从上日觥。好音随杖屦，佳会足公卿。律转坚冰解，春回早卉荣。敛才期近物，逃俗励修名。忽复追鞭弭，还来过帝京。每询邙邑树，谁荐寝园樱。进履耽逢石，将诗悚报琼。雍田关华好，为耦待躬耕。
望岳
作者：李因笃
朝代：清

太华三峰列峻屏，晴霄飞翠下空溟。晓云东抱关河紫，秋色西来天地青。玉女盆中寒落黛，仙人掌上接明星。乱馀林壑怀遗客，缥缈幽栖赋《采苓》。
永明奇后阁谒九莲观音为神宗母孝定李太后恭制长歌
作者：李因笃
朝代：清

太行西北山北来，中有凌空之高台。月挂苍岩龙虎啸，云生赤迹风雷哀。千松万松立窈窕，十步五步行徘徊。纵目清凉在霄汉，抠衣灵鹫逼蓬莱。鹫岭后阁屹如峰，九莲阁中瞻圣容。庄严具足得未有，草莽何知争为恭。炎山忽飘孤屿雪，静夜时落翠微钟。秋色苍茫吊余址，夕阳明灭怀故封。神宗垂拱五十载，太后斋居多光彩。内启祠尝恩不遗，旁搜象教力仍逮。五台禅龛近京辅，两宫敕赐兼鼎鼐。时移物换凋碧梧，篆冷灰飞逐沧海。出门惟睹白雪飞，涧水松风听不违。攀弓抱剑悲相向，鹤驾鸾旂久未归。此刹翻同灵光在，他年仿佛魂魄依。君不见画壁金铺光照眼，贝花隐隐发灵机。
潼关
作者：李因笃
朝代：清

云薄关河紫气长，帝枢曾此撼岩疆。河经百二开天地，华枕西南锁雍凉。戍火忽移函谷月，征车多带灞亭霜。旧京萧索垂千载，飞挽何由接巨航。
登代州白人岩因饮孙园二首
作者：李因笃
朝代：清

万仞悬孤嶂，双厓划一门。好人多在野，春水自依村。雨走空天角，松藏老石根。危梯攀古洞，仿佛说桃源。只觉前厓好，何人并结庐？鹫岩光倚薄，香阁静含虚。法境清凉外，人烟战伐馀。因声寄莲社，吾志在山居。
登代州白人岩因饮孙园二首·其一
作者：李因笃
朝代：清

万仞悬孤嶂，双厓划一门。好人多在野，春水自依村。雨走空天角，松藏老石根。危梯攀古洞，仿佛说桃源。
登代州白人岩因饮孙园二首·其二
作者：李因笃
朝代：清

只觉前厓好，何人并结庐？鹫岩光倚薄，香阁静含虚。法境清凉外，人烟战伐馀。因声寄莲社，吾志在山居。
秋兴
作者：李因笃
朝代：清

使节临东路，军糈及两关。江湖轮挽阔，部领度支闲。水长飞狐口，峰高落雁湾。壮游违举步，秋气苦催颜。镇逆城为驿，传邮吏摄防。两河冲市暗，群草漫山黄。犊挂新耕垒，莺啼古战场。抱关遭所识，曾与赋《东光》。地下高田晚，溪明暗水饶。羽书时有至，雷电日难调。广武悬军薄，居庸递马遥。客居逢岁俭，林壑畏风飙。
秋兴·其一
作者：李因笃
朝代：清

使节临东路，军糈及两关。江湖轮挽阔，部领度支闲。水长飞狐口，峰高落雁湾。壮游违举步，秋气苦催颜。
秋兴·其三
作者：李因笃
朝代：清
体裁：五言律诗

复户人谁是，开荒野自如。中原无窜草，太府出新书。帐聚群羌合，烟移比屋疏。每怀宽大诏，重睹塞垣初。
秋兴·其三
作者：李因笃
朝代：清

复户人谁是，开荒野自知。中原无窜草，太府出新书。帐聚群羌合，烟移比屋疏。每怀宽大诏，重睹塞垣初。
秋兴·其二
作者：李因笃
朝代：清

镇逆城为驿，传邮吏摄防。两河冲市暗，群草漫山黄。犊挂新耕垒，莺啼古战场。抱关遭所识，曾与赋《东光》。
秋兴·其四
作者：李因笃
朝代：清

地下高田晚，溪明暗水饶。羽书时有至，雷电日难调。广武悬军薄，居庸递马遥。客居逢岁俭，林壑畏风飙。
秋兴客长安作五首
作者：李因笃
朝代：清

长安四代提封地，指顾中原据上游。乱水遥分飞雪幕，清歌旧识采莲舟。园陵翠柏填薪市，帝子朱门起战楼。转饷江天频告瘁，南方征调几时休？三川北拱帝城开，古殿阴移万树哀。地老黄蒿通作柱，霜侵白骨半生苔。临城猎骑櫜弓入，带郭渔舟击棹回。近说西羌诸部劲，秋深牧马过边来。终南太华古林垌，更使长河绕户庭。日落夕曛三辅紫，云开秋色五陵青。门空光禄群游榻，院冷尚书旧讲经。何处笛翻《杨柳》夜，故园风雨忆飘零。西来宛马络青丝，万炬围城罢猎时。黍逼故宫秋自满，鸿号中泽暮何之？浮云回首悲关塞，返照经心望崦嵫。一滞双洲情不惬，蒹葭摇落好谁思？曲江池水已成墟，江岸篱花傍客车。采地纵观周召邑，沧波高枕汉唐渠。村舂廖落斜阳里，野哭分明旧创馀。咫尺村陵连郑谷，抚时怀古一踌躇。
秋兴客长安作五首·其一
作者：李因笃
朝代：清

长安四代提封地，指顾中原据上游。乱水遥分飞雪幕，清歌旧识采莲舟。园陵翠柏填薪市，帝子朱门起战楼。转饷江天频告瘁，南方征调几时休？
秋兴客长安作五首·其三
作者：李因笃
朝代：清

终南太华古林垌，更使长河绕户庭。日落夕曛三辅紫，云开秋色五陵青。门空光禄群游榻，院冷尚书旧讲经。何处笛翻《杨柳》夜，故园风雨忆飘零。
秋兴客长安作五首·其二
作者：李因笃
朝代：清

三川北拱帝城开，古殿阴移万树哀。地老黄蒿通作柱，霜侵白骨半生苔。临城猎骑櫜弓入，带郭渔舟击棹回。近说西羌诸部劲，秋深牧马过边来。
秋兴客长安作五首·其五
作者：李因笃
朝代：清

曲江池水已成墟，江岸篱花傍客车。采地纵观周召邑，沧波高枕汉唐渠。村舂廖落斜阳里，野哭分明旧创馀。咫尺村陵连郑谷，抚时怀古一踌躇。
秋兴客长安作五首·其四
作者：李因笃
朝代：清

西来宛马络青丝，万炬围城罢猎时。黍逼故宫秋自满，鸿号中泽暮何之？浮云回首悲关塞，返照经心望崦嵫。一滞双洲情不惬，蒹葭摇落好谁思？
程义士婴墓
作者：李因笃
朝代：清

国士蒸尝阔，孤坟意外逢。碧生沿郭树，寒彻下方钟。谷势包宁武，河流撼秀容。郡人疏掌记，遗恨满西峰。藉地愁无似，凭高泪不穷。古渠移数壑，新雨落双虹。故国浮云外，中原蔓草中。乱余忆黄绮，流汗浃臣躬。
程义士婴墓·其一
作者：李因笃
朝代：清

国士蒸尝阔，孤坟意外逢。碧生沿郭树，寒彻下方钟。谷势包宁武，河流撼秀容。郡人疏掌记，遗恨满西峰。
程义士婴墓·其二
作者：李因笃
朝代：清

藉地愁无似，凭高泪不穷。古渠移数壑，新雨落双虹。故国浮云外，中原蔓草中。乱余忆黄绮，流汗浃臣躬。
答友见锡鬯垂示山左见怀之篇
作者：李因笃
朝代：清

燕市陈情客未还，故人相见慰愁颜。曾迟剑舄京华外，却赋榛苓海岱间。存没诸公皆断梗，乱离九塞各严关。尚须前箸呼闾阊，西望白云何处山。
答友见锡鬯垂示山左见怀之篇
作者：李因笃
朝代：清
体裁：七言律诗

燕市陈情客未还，故人相见慰愁颜。曾迟剑舄京华外，却赋榛苓海岱间。存没诸公皆断梗，乱离九塞各严关。尚须前箸呼闾阖，西望白云何处山。
答孙隐君
作者：李因笃
朝代：清

大路回且长，昆仑杳殊域。重华不可作，帝望何由塞。世变纷相乘，民劳日以亟。积霖生涂潦，真宰久旷职。饥溺如当平，敢云一士力。其咨呼仁人，孰是益与稷。邈彼孙登游，高踪众莫识。苍蝇闻凤哕，大笑乃滋惑。流俗好危言，细儒工外饰。遵时在明哲，抱道惟守嘿。芝草歌汉恩，蕨薇荷周德。赠予惟此语，三叹奉嘉则。
纪别三章
作者：李因笃
朝代：清

置酒岁云暮，北堂淡寒晖。饥乌相与鸣，朔风厉重闱。老母闵游子，欲言先歔欷。不问何日行，先问何时归。遥遥计往路，历历询征衣。禔身慎自防，兼量寒与饥。长跪闻母言，铭心毋敢违。病妻勉下床，相视首蓬飞。谓我当行迈，有泪且勿挥。弟从母侧来，再拜投一斝。征驹鸣前庭，担负已出野。仆夫前致辞，冉冉西日下。要当慷慨去，不觉泪如泻。兄言勤门户，弟言慎车马。小子复牵衣，岐路含百虑。不知行何方，强欲偕我御。念当远乖离，何忍挥之去。悲哉游子吟，斯须哀乐具。中怀如悬旌，摇摇不得住。依依天属亲，抚事愧童孺。
纪别三章·其一
作者：李因笃
朝代：清

置酒岁云暮，北堂淡寒晖。饥乌相与鸣，朔风厉重闱。老母闵游子，欲言先歔欷。不问何日行，先问何时归。遥遥计往路，历历询征衣。禔身慎自防，兼量寒与饥。长跪闻母言，铭心毋敢违。病妻勉下床，相视首蓬飞。谓我当行迈，有泪且勿挥。
纪别三章·其三
作者：李因笃
朝代：清

小子复牵衣，岐路含百虑。不知行何方，强欲偕我御。念当远乖离，何忍挥之去。悲哉游子吟，斯须哀乐具。中怀如悬旌，摇摇不得住。依依天属亲，抚事愧童孺。
纪别三章·其二
作者：李因笃
朝代：清

弟从母侧来，再拜投一斝。征驹鸣前庭，担负已出野。仆夫前致辞，冉冉西日下。要当慷慨去，不觉泪如泻。兄言勤门户，弟言慎车马。
良乡
作者：李因笃
朝代：清

王畿千里余，赤县首三辅。佳气来阊阖，去天如韦杜。古时封内地，多以蕃同谱。凡温及应韩，历历皆可数。朔风日暮急，惨淡过戎伍。二南有遗泽，流恨兼今古。附海无细波，附岳无卑岵。所以封泰山，尝先禅梁父。约略计斯城，初不下万户。胡为兵戈中，筑堞失完土。还闻东土人，据地列田圃。自云托国家，一一皆肺腑。大兄侍中郎，中兄司卤簿。季子未拜恩，鲜衣缠华组。安坐召县官，促装揖州府。还家自生光，道上人如堵。兼金旧络马，百宝新装弩。貂首大秦珠，可充千万估。牛羊盈其门，珠玉盈其庑。堂上斗酒会，健儿鸣钟鼓。大妇工锦瑟，中妇歌《金缕》。小妇贵家子，徐徐调鹦鹉。吾欲终此曲，此曲闻者苦。长安连狭邪，日月通前浦。
赠高大扶南
作者：李因笃
朝代：清

大雪同辞汉苑钟，微霜已带楚天松。长临玉树怜车骑，独傍青云美仲容。雨散远林明薜？，江高秋水纵鱼龙。促装联榻经寒夕，春酒杯浮琥珀浓。
赠高大扶南
作者：李因笃
朝代：清
体裁：七言律诗

大雪同辞汉苑钟，微霜已带楚天松。长临玉树怜车骑，独傍青云美仲容。雨散远林明薜�，江高秋水纵鱼龙。促装联榻经寒夕，春酒杯浮琥珀浓。
边上
作者：李因笃
朝代：清

萧关城堞望中分，鹿苑干戈道上闻。野霁卷芦吹白日，霜清驱马下黄云。征西尽撤三千戍，镇朔遥归十万军。谁抱遗弓攀鹤表，赐冠空满鵔鸃群。
过前中尉子斗先生旧第有感
作者：李因笃
朝代：清

碧瓦堂还在，金闺籍已更。萋萋秋草合，惨惨暮霜明。一老悲刘向，三闾吊屈平。城南寻别墅，转托旧坊名。
酬程五周量
作者：李因笃
朝代：清

夙昔倾程盖，乾坤判楚才。迷方良夜雨，薄禄故人杯。旅舍逢汤沐，离宫入草莱。前秋合欢扇，一傍月明开。
重憩雁门关
作者：李因笃
朝代：清

霓旌天半护烽台，鸟道云迷望或开。水拥南河吹日转，门迎北斗过关来。秦城万仞徒空说，汉骑千群莫漫猜。自昔禁中烦拊髀，将军尤亟守边才。遥岭哀笳走塞阴，碛亭搔首一沾襟。羽书迢递传西北，营垒凄凉阅古今。烟绕游丝春色澹，树连飞翠夕阳深。椎牛射虎怀前史，野庙残碑入故林。
重憩雁门关·其一
作者：李因笃
朝代：清

霓旌天半护烽台，鸟道云迷望或开。水拥南河吹日转，门迎北斗过关来。秦城万仞徒空说，汉骑千群莫漫猜。自昔禁中烦拊髀，将军尤亟守边才。
重憩雁门关·其二
作者：李因笃
朝代：清

遥岭哀笳走塞阴，碛亭搔首一沾襟。羽书迢递传西北，营垒凄凉阅古今。烟绕游丝春色澹，树连飞翠夕阳深。椎牛射虎怀前史，野庙残碑入故林。
长至前二日同右吉翁山陪曹秋岳先生宿雁门关即事四十韵拈玉树凋伤枫树林之句分凋字
作者：李因笃
朝代：清

使者归旌近，云州去路遥。部间催枥马，关下缓星轺。折简俱相及，披裘各见招。佳人蒙夙契，胜友得联镳。野涸泒溪水，风深荻岸桥。荒陴依战伐，晚景媚渔樵。渐蹴双崖底，平临万仞标。羊肠盘紫塞，鹄卵插青霄。日暮冰霜积，年丰伏腊调。人家留戍垒，供帐设山椒。惜别寒温略，哀时比兴饶。安危宁异想，驾驭不同条。天眷垂西顾，民生脱大僚。翻疑开府节，只数侍中貂。甸国奚芳蔼，江云竟寂寥。抡才喧此地，授钺忆先朝。水旱纷犹昨，兵戈郁未销。庙谟多惨淡，公等尚风飙。事岂和衷得，恩将使过要。舆情违坦坦，物论付嚣嚣。半壁功谁就，诸羌衅自挑。祁连犹举火，瀚海未通潮。治化同缘木，乘除比梦蕉。薄言秦《驷铁》，遗恨汉嫖姚。抚迹怀难尽，更端客重邀。壶觞移短榻，棨戟壮寒宵。地隘沾行骑，山高响丽谯。闻诗矜越绝，藉草出江瑶。静觉微薰转，频添画烛烧。醉来吟不次，辞去卧无聊。素志蹉跎失，朱颜积渐凋。空余餐菊蕊，悔不学松乔。已任颠毛换，遑论髀肉消。异方甘蠖伏，吾道总萍漂。隔屋分旗鼓，开窗逼斗杓。健儿村外宿，饥虎夜深骄。奔陆回长驭，和羲近蓼萧。临歧愁偃蹇，后约待清韶。执手晨光发，登车骤雪飘。他年烦太史，永纪雁门朝。
陈平湖之官附怀曹秋岳先生·其一
作者：李因笃
朝代：清
体裁：五言律诗

宛马春嘶浴，秦淮路入吴。风尘双屐贱，雨雪片帆孤。把楫瞻青嶂，褰衣滞绿芜。邗沟送湖尹，为寄采苓图。
陈平湖之官附怀曹秋岳先生·其三
作者：李因笃
朝代：清
体裁：五言律诗

日对东流水，曾无西上鱼。自惟成邂逅，何敢任萧疏。细柳延彭泽，浮云走孟诸。隔江春御短，前渡一踌躇。
陈平湖之官附怀曹秋岳先生·其二
作者：李因笃
朝代：清
体裁：五言律诗

塞表香兰接，关阴玉佩迟。夙愁凝薄暮，遗恨失临岐。二月归鸿少，三江落日迟。相思消鬓发，俯仰寸心知。
陈情后投上家高阳相国
作者：李因笃
朝代：清

圣代垂裳日，宗臣秉轴年。安危殷独倚，作述俨相宣。国体光凝命，家声协象贤。先公堂载辟，旧德史争传。我李贻谟大，生民肇祀虔。仙源遥溯陇，望族久推燕。履傍星辰切，膏蒙雨露偏。沛丰原近汉，韦杜并依天。奋翮郎山迥，濡毫易水妍。雅音兼宕激，经术饱腾穿。制策留深殿，图书赐秘篇。然藜堪炳阁，发箧似流泉。屡冠清班采，平登上相躔。黑头人竞识，黄发卷弥坚。正色群僚右，和衷独座边。雍容瞻物表，敏捷洞几先。左序钟初彻，东方旭未延。极宸森列仗，阊阖静鸣鞭。特诏趋承谨，当时应对专。至尊频造膝，长日数移廛。渐睹皇威霁，难闻密语悬。输诚通肺腑，布泽满陬埏。往聚黔池甲，俄高楚塞烟。飞输连栈骑，铲障截江船。骇落狂涛莽，欢来急羽骈。奔猿宁假木，涸鲋已盈筌。胜算挥师次，英谋授庙堧。那须名出己，真少议随肩。惠洽雕题外，功论汗马前。珥貂开七叶，端佩领三蝉。粤徼迟湮垒，滇阴且控弦。敢求汤沐暇，遑恤鬓丝鲜。托契孚鱼水，赓歌靖铠鋋。刚逢戎事肃，早觉聘车联。小子何能赋，愁吟亦可怜。总知穷自悔，奚补壮多愆。夙誉饶虚窃，佥询欻谬然。苦辞明发驾，终挟远游毡。势迫违慈母，途歧恋别筵。雪霜身契阔，河海泪潺湲。卸橐秋将暮，居亭地屡迁。炎晖行处猛，夕月几回圆。抱病仍趋阙，临轩勉受笺。滥分仓庾米，叨给度支钱。睿藻虽同及，温纶乃下诠。爰忘蓬户陋，竟备石渠员。乞养要无已，孤恩信有焉。回头双华阻，举目五云连。所恃萦瓜瓞，还劳芘葛绵。恭期致尧舜，锡类许矜全。
雨
作者：李因笃
朝代：清

积潦乘秋见，鸣螀满地生。薄言风有隧，遑恤雨无正。河北多艰食，天南未解兵。十年留滞尽，乡国意纵横。
韩侯岭
作者：李因笃
朝代：清

古屋荒林落照催，高歌酹酒独徘徊。苔尝印虎秋还肃，柳只啼鸦晚更哀。敢谓萧曹皆有命，愁同召吕一论才。翻留血食村翁社，不爽明禋过客杯。
题世胄都指挥使崔公汝明像
作者：李因笃
朝代：清

高皇养士三百秋，卫帅食恩等通侯。铭钟书帛列上第，金樽玉案罗群羞。一朝河上度欃氛，虎啸崤函不忍闻。赤帜无色鼓声死，婴城惟有崔将军。将军开国世家子，轻裘缓带谈经史。吹篪时过大司农，北斗西豪俱在此。昭阳之冬月无阳，野斗豺虎色玄黄。决眦不知有锋刃，疾呼白日生冰霜。臣矢已穷力战久，侧身誓天不相负。已拚先溅侍中血，宁料如生元帅首。纷纷侍卫尽同朝，今何蕤萎昔何骄！朝行出攻暮不返，岁寒松柏乃后凋。后来传疑未传信，壶祠蠋墓无人问。长留遗像天地间，勇者成仁懦者奋。
题无异先生顾庐
作者：李因笃
朝代：清

学易中年自结庐，衡门忽系远游车。双飞遂合延津剑，万卷同归遁世书。逝水难留清汉老，名山忍对白莲蔬。还因适馆移新额，泪洒西州寓目初。
高歌行寄程穆倩
作者：李因笃
朝代：清

江城正月黄鸟鸣，有客清晨呼柴荆。相见乃吾故人子，朗如琼树玉山行。别时五尺今八尺，三载腾骧游公卿。长跪起居动有礼，藻华丹篆辉前楹。我亦再拜读来札，高江波涛同激发。自云流寓老益困，中复采薪相摩戛。盐泽汗血反蹉跎，鲁门鶢鶋谁识察。忍饿耻为稻粱计，哀鸣徒仰霄汉刷。往者邗沟嗟赁舂，豪家睨视薄其佣。陋巷经旬覆土锉，僧寮伏枕餐新松。解质未敢惜长剑，尪羸无时违短筇。形只影孤穷安诣，独君桥梓数过从。君有长歌二千字，两京板荡须臾事。《薤露》伤逝足慷慨，青蝇恶谗横涕泗。光芒遄飞遑停吟，徵羽数变始满志。太和协律迥奇绝，长庆尚书何纵恣。昔君早与吴桥游，漳海清江俊及流。回首太阿倒奄竖，蔓延关雒啼鸺鹠。九鼎卒移朋党祸，微霜深中杞人忧。礼失在野此最近，诗亡于近将焉求。晚年骀荡竹西久，高卧何如鹿皮叟。时湛彩笔拂云烟，遍搜遗文尽蝌蚪。大镛石鼓忽同几，犀剑环刀常在肘。籀书颉迹出争持，丞相中郎藉不朽。琳琅径寸轻千缗，约取犹难庇汝身。贵戚当前况辞谢，贫交接踵如饮醇。未携一丝坐相索，倾帙堆案皆所珍。岂但室中生交谪，邻翁窃笑童仆嗔。薄俗逐声实康瓠，黄钟遗弃人罕顾。山阳遂以工锻闻，正字终须碎琴去。沧洲踌躇独往愿，白发磬折诸侯路。北眺故园陇树深，东来春水江花暮。却送之子江之隅，轻舟漾日归东吴。内省殊惭报琼玖，相思且欲凌碧芜。夙知用拙见天性，何必雕虫非壮夫。片帆若访曹秀水，为道苍生望重苏。
望国山
作者：李国宋
朝代：清

岳麓铜峰面面分，雨中遥望国山云。紫宫秘记金函册，青嶂残碑《石鼓文》。虎踞几年瞻王气，龙骧他日驻新军。九岑环绕荆溪水，留得司徒半亩坟。
朝天宫感怀
作者：李国宋
朝代：清

冶城山色带残晖，绛节中天渺翠微。自昔鼎成龙已去，只今松老鹤还飞。斋宫寂寞闻金磬，泉海苍茫想玉衣。唯有步虚诸羽士，秋风时礼白云归。
牛首山
作者：李国宋
朝代：清

独上藏龙窟，遥瞻踞虎邦。四天围碧嶂，一气滚寒江。净贝安禅悦，香灯冷法幢。顿令尘思尽，高倚白云窗。
挽张之洞联
作者：李国杰
朝代：清
体裁：联

不治生产，不树党援，扬历四十年，廉正无惭天语；在天日星，在地河岳，纵横九万里，古今有数人才。
华屋叹
作者：李国梁
朝代：清

卧龙山下谁家宅，楼阁连云高百尺。阴阴乔木掩双扉，翠竹斜欹粉墙白。墙边老人向我语，此宅曾经三易主。当年结构费千金，文杏为梁楠作柱。其中池馆最幽闲，割取真山当假山。风牵弱柳侵窗碧，鸟蹴飞花缀砌斑。朝朝暮暮欢不已，谁知衰盛旋相倚。产籍家亡可奈何，一朝更作尚书里。珠帘翠幕复辉煌，慢舞凝歌乐未央。玉箫吹彻层台月，金鼎烧残绣闼香。据门豪仆猛于虎，手把雕笼教鹦鹉。公子公孙尽慷慨，黄金挥掷如泥土。尚书死后二十年，沧海渐渐成桑田。冠裳凋落繁华歇，朱履宾朋散似烟。从此萧条日复日，子孙无力重修葺。鸳瓦飘零画栋颓，鸺鹠夜作人声泣。花落花开空好春，苔痕满壁总伤神。参差乱石堆荒沼，十二阑干毁作薪。不堪冻饿双眉皱，有人更把千金购。回首从前总惘然，风光今日还依旧。我闻此言长太息，世事纷纭安可测。君不见蓬莱宫阙对南山，数传亦为他人得。
山行
作者：李国梁
朝代：清

片云如断山，半掩林下宅。前路荷锄归，时逢采芝客。
登大观亭
作者：李国模
朝代：清
体裁：五言律诗

名胜占舒州，儿时竹马游。江声无昼夜，山色自春秋。余墓鼯鼪啸，韩祠蝙蝠投。白云将古意，千载共悠悠。
挽曾国荃联
作者：李国琛
朝代：清
体裁：联

三载仰鸿慈，身托帡幪霖雨沛；一朝惊鹤化，天倾柱石岳云愁。
挽曾纪泽联
作者：李国琛
朝代：清
体裁：联

公持使节慑群夷，抑外扬中，执理鸿裁申素志；我佐元戎支半壁，尽诚竭虑，不忘麈训负丹心。
挽张百熙联
作者：李国瑜
朝代：清
体裁：联

纪阮而后，嗣响惟公，学界忽悲梁木坏；曾左云亡，又弱一个，庙堂应悼楚材难。
挽张百熙联
作者：李国钧
朝代：清
体裁：联

从此志墓书勋，廿纪风云，教育交通开幕首；同是及门修业，十年雨露，文章科学受恩多。
明皇
作者：李圣就
朝代：清

梨园往事已堪怜，千古谁将图画传。钿合难凭天上使，霓裳空忆月中仙。巴川夜雨悲鸣铎，蜀国春风语断弦。南内凄凉明月夜，伤心独有李龟年。
游阿育王寺
作者：李圣就
朝代：清

地僻无人至，山回云路重。虚楼架绝壁，危塔并寒峰。暮雨千岩树，秋风万壑钟。支公旧讲处，涧底有吟龙。
钱塘东望
作者：李圣就
朝代：清

独立长天霁景开，登临遥傍越王台。三秋夜月鲸鲵气，万里西风鸿雁哀。隔岸帆樯连树没，满江镫火送潮来。苍茫更起乘桴志，搔首天东日几回。
投子山次元白禅师韵
作者：李在公
朝代：清
体裁：七言律诗

山因水镜称投子，近日犹将汉代看。暮霭时翻金色相，苍苔渐长碧琅玕。兴亡满目千峰壮，代谢无心一径寒。自仗法云凝盖后，瓣香常听祝平安。
费城百年大会中国陈设处联
作者：李圭
朝代：清
体裁：联

集十八省大观，天工可夺；庆一百年盛会，友谊斯敦。
送王孝先入秦幕
作者：李圭
朝代：清

江上相逢春草满，桥边送别暮禽鸣。黄云陇树千峰隔，落日边山一剑行。汉畤几年犹置驿，秦关百里未休兵。丈夫还有苍生志，为看陈琳草檄文。
新秋杂咏
作者：李坚
朝代：清

薄暮天气佳，翠黛泼遥岭。重重抱烟霞，暧暧带光景。况逢新雨过，微风送清冷。松花洒面轻，微芳静弥永。连峰寒响深，晴霄孤鹤骋。素心亦何如，人与空山静。
首夏
作者：李培根
朝代：清

首夏挹芬芬，如年日正长。疏花藏密树，修竹荫虚堂。暗数花砖影，频添宝鸭香。书声当昼静，雏燕语雕梁。
中秋旅夜
作者：李基和
朝代：清

故乡何日到，今夕是中秋。落落空庭月，高高客夜楼。野烟当树暝，旅雁入云愁。遥忆诸兄弟，相欢在润州。
寄宋牧仲
作者：李基和
朝代：清
体裁：七言绝句

天际郇云五朵开，追寻去日等飞埃。空吟滕阁风流句，谁识庐山面目来。
寿安寺读王北山给谏诗怆然有感因步原韵
作者：李基和
朝代：清

人去山无恙，秋深气更清。新诗余败壁，古屋倚衰楹。日暮云归岫，峰环树作城。苍凉今昔梦，挥涕欲沾缨。
戊寅中秋初度月下作
作者：李基和
朝代：清

光寒于水连天接，色白如霜满地铺。谁画雁门今夜里，山川别样贮冰壶。
春日遣怀
作者：李基和
朝代：清

春日迟迟春未阑，愁怀欲放又难宽。弃余久已如鸡肋，知味何须食马肝。庭树两年根较固，笼禽数语韵多酸。涧阿有约谁归去，寤寐无忘为考槃。
柳絮
作者：李基和
朝代：清

孤负当年咏雪人，沾泥糁径总成尘。却怜一样风吹去，偏是飞花堕锦茵。
牧仲中丞来诗感三十年前知交零落读之黯然再寄三首·其一
作者：李基和
朝代：清
体裁：七言绝句

记听双鬟杨柳词，春风几度系人思。那堪幕府分麾日，重溯旗亭画壁时。
牧仲中丞来诗感三十年前知交零落读之黯然再寄三首·其三
作者：李基和
朝代：清
体裁：七言绝句

渺渺河山宛画图，暮云岑寂野烟孤。同游嵇阮归何处，太息黄公旧酒垆。
牧仲中丞来诗感三十年前知交零落读之黯然再寄三首·其二
作者：李基和
朝代：清
体裁：七言绝句

傲骨昂藏祇自怜，黑头归早卧林泉。读他如练澄江句，不见宣城又数年。
登代郡城晚眺
作者：李基和
朝代：清

西风落日声飕飕，风吹沙起边人愁。黄云片片下溪谷，雁门木叶零清秋。飞狐句注老雕窟，健儿习射来山头。嗟哉紫塞古来险，颇牧为将人安忧。忽然酸风射眸子，回看战骨多荒丘。归鸦几点过城去，夜昏鼓角鸣谯楼。
过鹤汀侍读斋以董文敏画
作者：李基和
朝代：清

晓雨初晴烟未收，江云一带引轻舟。模糊认得南徐树，不到家山十六秋。
龙兴寺雨花堂联
作者：李基和
朝代：清
体裁：联

云笼夜月原无碍；鸟宿秋林亦放参。
仲冬三日雪同余光若饮燧侯斋
作者：李塨
朝代：清

何意铺银海，同来问酒泉。始知若下里，不数岁寒年。白眼天同调，青樽主更怜。支离老叟话，犹说义熙前。
牛善长公郎入国学
作者：李塨
朝代：清

五公山下授遗笺，长著征西第一鞭。更看阿戎宾上国，猿公飞剑晚霜天。
酬倪允懋因步其韵
作者：李塨
朝代：清

自从邹叟没，谁复定一是。明明承儒统，隐隐已偏倚。沿流至南宋，朱陆皆禅喜。语录徒增加，乾坤莫经理。神州遂陆沈，无人责诸己。习斋痛覆辙，披古怀芳轨。天人自负荷，明亲竟端委。谫陋步其后，衰老忧颓靡。忽从宦海中，闻声怀彼美。目电四存编，神倾北杨里。千山万壑人，朅来共践履。谓予非故尔，正学原如此。愿告偕同人，卓立洗所耻。新春桃李妍，圣道从兹起。三复贶我吟，把臂情何已。
七月
作者：李士桢
朝代：清

登高四望山烟碧，独立一年池柳黄。古人为客竟白首，今我寄书非故乡。曹公鼓吏能作赋，孙权钓台堪举觞。生平壮心苦未已，记室寂寞西风凉。
次河源水口步月河上村作
作者：李士桢
朝代：清

击汰逾南岸，东流汇清泚。人烟动欲喧，客饭行渐止。山沈古县绿，日落野沙紫。榕枝低护塔，楝叶远成里。危樯蚌席家，细草渔镫涘。河声吼遥夜，月色明峛崺。维艄择塘汎，结袜寻墟市。散步踏蟾光，一一银滩徒。松乾星射屋，石转云迷水。天睡雪半镕，地阔风尤起。微闻宿鸟呼，冰心满芳沚。
绿兰塘
作者：李士桢
朝代：清

水碧沙明处，青山露一层。乱枫围马栈，孤艇晒鱼罾。问渡去何急，买田归未能。遥知林际寺，间杀白云僧。
蚤发黄鼎
作者：李士桢
朝代：清

古戍石岧峣，羁心积一宵。近家情转怯，去国梦难消。马色见残月，鸡声闻怒潮。神丛有风力，凭尔送归桡。
黄鹂词
作者：李士桢
朝代：清

楚郊三月多黄鹂，飞上绿杨高树枝。身轻舌巧羽毛丽，一点深黄露烟际。趋时应节最善啼，画帘东畔金塘西。河蒲茸茸吹粉雨，日斜夹看歌童舞。羁雌几度感黄袍，紫燕前头避伯劳。凤城箫管听离别，杜宇声传蜀冈血。樊姬墓草纪南门，客望天涯正断魂。梁家贵主园林畔，荆棘风摇鹧鸪叹。可怜昙首泪双悬，美人寂寞花凌乱。
奉赠廉昉先生
作者：李士棻
朝代：清

先生非石隐，束志卧蒿莱。乡觅无何有，辞拈《归去来》。文章能立命，仙佛迸为才。得不低头拜，追陪襟抱开。与世本无竞，闭门宜病身。细思开口处，难得会心人。公独收迂腐，吾将谥懒真。为儒丁此日，出处一酸辛。
奉赠廉昉先生·其一
作者：李士棻
朝代：清

先生非石隐，束志卧蒿莱。乡觅无何有，辞拈《归去来》。文章能立命，仙佛迸为才。得不低头拜，追陪襟抱开。
奉赠廉昉先生·其二
作者：李士棻
朝代：清

与世本无竞，闭门宜病身。细思开口处，难得会心人。公独收迂腐，吾将谥懒真。为儒丁此日，出处一酸辛。
寄酬朝鲜李锦农徵君
作者：李士棻
朝代：清

李杜与苏黄，名震天壤内。惟苏官较高，亦屡遭迁劾。今读四家文，俨与经史配。穷困备一身，华声及千载。君生古人后，心在古人队。昨从海外来，揖我申謦欬。异域定石交，同姓结深爱。捉笔书生平，字字见肝肺。挚性俱缠绵，豪情各慷慨。屡临天补楼，把酒终日对。妙誉溢坛坫，英词耀槃敦。辇下诸耆宿，咸喜识风裁。分手何匆匆，一聚便难再。天疆实限之，积怀渐成痗。梦魂飞傍君，河山不能碍。连岁遗我书，吟身知健在。远物纷见投，如获珠百琲。嗟我少壮时，志尝慕鼎鼐。谓宜蹑青云，树立追前辈。即今年四十，竟与初心背。辛苦博一官，未敢傲丞倅。风尘厌奔走，奇穷久益耐。还蜀无稳期，室人定交谇。琐琐陈旅状，君应悉梗概。闻君入幕府，仗剑历边塞。徐卿雅重君，青眼优盼睐。君抱惊世才，畏进而嗜退。蓄念在名山，学道迹宜晦。所愿勤著书，光洁绝疵颣。吾侪犯世忌，无日无尤悔。百为难一成，此事未可废。勖君兼自勖，藉作韦弦佩。勿忘畴昔盟，埙篪鸣异代。夜就短镫檠，苦吟酒频酹。迸泪缄寄君，东向发长慨。
巧联题周翼庭
作者：李士棻
朝代：清
体裁：联

在天愿作比翼鸟；隔江犹唱后庭花。
挽伶联
作者：李士棻
朝代：清
体裁：联

参不透絮果兰因，结局竟如斯，逝水年华悲梦断；抛得下舞衫歌扇，逢场今已矣，落花时节送春归。
沈棠溪至赠所撰古文刻本别逾十年君今年七十有七犹以著述自课情话移时皆切磋语也
作者：李士棻
朝代：清

打门声急入门亲，与说频年去住因。肯念故交探近状，错援古事料今人。士如画饼名无用，树易成阴德有邻。莫怪上书干宰相，昌黎多病愧长贫。
赠莫子偲
作者：李士棻
朝代：清

卅年流誉满词场，湖海交游尽老苍。学海世推黔帜志，荐章今许古循良。篆书突过当涂李，诗格兼摹双井黄。一事笑君憨胜我，陈编敝簏侈收藏。
青衫
作者：李士棻
朝代：清

青衫落落首重搔，检点奚囊剩宝刀。霜叶打窗风力紧，冰花团屋月轮高。诗含正味分清茗，衣怯严寒靠浊醪。香草美人渺何许，一镫相伴读《离骚》。
答王敬哉宗伯
作者：李士焜
朝代：清
体裁：七言律诗

投闲剩得栖山居，节届朱明麦秀初。花底飞觞千日酒，客来问字一床书。青藜依阁吹光远，白鹤归巢带雨余。高卧北窗聊避俗，何须清梦到华胥。
送施峄昭归山阴省觐
作者：李夔班
朝代：清

主宾淮右三年余，相送江南问起居。好共来调赵抃鹤，休思去钓子陵鱼。一帆风雪归程远，千里关河怅望虚。计日春深应把晤，愿从禹穴乞藏书。
读书万峰庵幼弟简斋以诗见寄次韵和答
作者：李大儒
朝代：清

莲峰飞鸟上，引手接明霞。檐浅云常宿，松深日易余。山僧惟习静，野鹿解衔花。吾亦忘机客，埋名谁复夸。
读书万峰庵幼弟简斋以诗见寄次韵和答
作者：李大儒
朝代：清
体裁：五言律诗

莲峰飞鸟上，引手接明霞。檐浅云常宿，松深日易斜。山僧惟习静，野鹿解衔花。吾亦忘机客，埋名谁复夸。
赠苏山人
作者：李大儒
朝代：清

绕屋杉松尽合围，昼眠常自掩荆扉。仍嫌葛老钞方少，却笑桐君识药稀。乳管静探云湿屦，垂珠自采雪侵衣。年来不入长安市，免得傍人问是非。
鲁絜非用家淡轩韵见寄即次原韵和答
作者：李大儒
朝代：清

迫厄厌时俗，高举寻吾契。蹑风既靡因，菲质终局地。野马与尘埃，生物息相吹。孰能握机缄，众万并呈媚。我昔志大道，汗漫苦无佽。市中值安期，策我毋怠弃。阆风信匪遐，犍韄自难至。束缊贻寸光，八窗朗幽閟。大美呈新机，副墨守陈策。日车无不照，凿智瞥空隙。金注巧遂殙，带忘腰始适。至人揖元极，妙物行绝迹。六合藐芥尘，千秋伦旦夕。啄鸣合缗缗，泰初以为宅。
鲁絜非用家淡轩韵见寄即次原韵和答·其一
作者：李大儒
朝代：清

迫厄厌时俗，高举寻吾契。蹑风既靡因，菲质终局地。野马与尘埃，生物息相吹。孰能握机缄，众万并呈媚。我昔志大道，汗漫苦无佽。市中值安期，策我毋怠弃。阆风信匪遐，犍韄自难至。束缊贻寸光，八窗朗幽閟。
鲁絜非用家淡轩韵见寄即次原韵和答·其二
作者：李大儒
朝代：清

大美呈新机，副墨守陈策。日车无不照，凿智瞥空隙。金注巧遂殙，带忘腰始适。至人揖元极，妙物行绝迹。六合藐芥尘，千秋伦旦夕。啄鸣合缗缗，泰初以为宅。
半塘晚步
作者：李大成
朝代：清

几缕炊烟散晚晴，平桥水远漾空明。秋郊十里寻诗路，人在西风落叶行。渺渺郊原纵目长，青山依旧郁苍苍。三城宫苑知多少，半是人家半夕阳。
半塘晚步·其一
作者：李大成
朝代：清

几缕炊烟散晚晴，平桥水远漾空明。秋郊十里寻诗路，人在西风落叶行。
半塘晚步·其二
作者：李大成
朝代：清

渺渺郊原纵目长，青山依旧郁苍苍。三城宫苑知多少，半是人家半夕阳。
追虎行为廖福友作
作者：李大成
朝代：清

龙虎滩头四山高，黄茅满山风萧骚。同舟色变听谈虎，长年夸说而翁豪。翁船昔年曾泊此，官差捉船船潜逃。飞鹅岭下最深处，涧深路僻才容舠。是时更深山月黑，松林风起山气逼。有虎咆哮飞上船，作势扑人人僵踣。翁忽奋起健拳掀，虎已衔人向崖奔。腾身跃登握虎尾，大声怒号如驱豚。双手淋漓人血赤，虎口夺人人辟易。裹伤扶抱向船回，涧水潺潺虎潜迹。此事闻来我亦疑，翁材不及中人姿。义愤一激肝胆烈，生死问翁翁不知。毋乃气能慑猛兽，赴义鬼神亦助之。座中听罢神欲旺，石壁猎猎阴风吹。
晚晴
作者：李天任
朝代：清

骤雨浩然去，空山晚作晴。斜光平野湿，返照半溪明。鹭度无云岭，烟生欲暮城。此中饶究竟，天意岂逢迎。
舟别邵陵
作者：李天任
朝代：清

奔竞有何益，轻舟别邵陵。春惊两岸老，梦入五更清。雨过天如浴，潮平石不鸣。孰云垂钓叟，徒是羡鱼情。
赏晴
作者：李天任
朝代：清

不困连宵雨，安知好在晴。山云归远岫，海日上孤城。鸟弄松多色，花飞地有声。溪前垂钓者，一棹荡空明。
渔
作者：李天季
朝代：清

叹乃空濛际，生涯在水涯。乾坤孤棹影，风月五湖家。网挂寒江绿，樯欹落日斜。夜来间梦稳，野泊伴芦花。一叶随鸥鸟，江天著此身。却怜弹铗客，徒作羡鱼人。曲岸沽村酒，回塘展钓纶。桃源随处是，浩荡武陵春。
渔·其一
作者：李天季
朝代：清

叹乃空濛际，生涯在水涯。乾坤孤棹影，风月五湖家。网挂寒江绿，樯欹落日斜。夜来间梦稳，野泊伴芦花。
渔·其二
作者：李天季
朝代：清

一叶随鸥鸟，江天著此身。却怜弹铗客，徒作羡鱼人。曲岸沽村酒，回塘展钓纶。桃源随处是，浩荡武陵春。
题听松山人雨蕉书屋图
作者：李天根
朝代：清

江南六月时方旱，田中甲坼乾以□。赤日当空无寸云，四野农夫坐愁叹。听松山人意奇特，腕底大有回天力。泼墨写作《雨蕉图》，满纸淋漓云墨色。山童携图到茅舍，座客争看尽惊讶。入手如闻风雨声，开缄似见波涛泻。吾闻古人画月但画云，渲染巧妙妙入神。今君画雨不著纸，雨声却在芭蕉里。何须怀素手植千万株，却疑？川急雨直如矢。卷图烈日忽遮藏，天半萋萋野云起。
题听松山人雨蕉书屋图
作者：李天根
朝代：清
体裁：古风

江南六月时方旱，田中甲坼乾以□。赤日当空无寸云，四野农夫坐愁叹。听松山人意奇特，腕底大有回天力。泼墨写作《雨蕉图》，满纸淋漓云墨色。山童携图到茅舍，座客争看尽惊讶。入手如闻风雨声，开缄似见波涛泻。吾闻古人画月但画云，渲染巧妙妙入神。今君画雨不著纸，雨声却在芭蕉里。何须怀素手植千万株，却疑�川急雨直如矢。卷图烈日忽遮藏，天半萋萋野云起。
洞庭
作者：李天英
朝代：清

一声衡雁过，鸣橹洞庭游。帆饱轻风送，湖宽细浪收。欲骑仙子鹤，何处岳阳楼。不敢吹横笛，湘山正暮秋。
阻风燕子矶游永济寺口号
作者：李天英
朝代：清

莫向江神问险夷，一江风浪过来知。人间仅有平安路，只在收帆转柁时。孤亭如翼浪如雷，划断东流向北回。欲问南朝旧时事，寒鸦啼过雨花台。
阻风燕子矶游永济寺口号·其一
作者：李天英
朝代：清

莫向江神问险夷，一江风浪过来知。人间仅有平安路，只在收帆转柁时。
阻风燕子矶游永济寺口号·其二
作者：李天英
朝代：清

孤亭如翼浪如雷，划断东流向北回。欲问南朝旧时事，寒鸦啼过雨花台。
挽曾国荃联
作者：李天钺
朝代：清
体裁：联

一门封分鲁卫，勋震元戎，二千年风雨旂常，翊运冠前贤，论臣品在唐宋元明以上；两世道重欧苏，谊兼姻娅，三百里涕泪噩耗，哭私痛天下，愿公祀遍东西南北而遥。
挽曾纪泽联
作者：李天钺
朝代：清
体裁：联

明仲勋业，子固文章，洎公中外讴思，旗常华国二十载；德林庐居，巨游谷隐，怆我斗山拜仰，姻娅通家四十年。
九日公㦷招游祖家园同芝麓先辈石臞阮亭玉随玉虬赋
作者：李天馥
朝代：清

佳辰同作出郊游，野菊香风到马头。十里疏钟空际落，千峰晴黛望中收。烟寒林麓红檎老，霜满乡关白雁秋。脱帽狂吟惊少长，好山载酒一淹留。
侠客
作者：李天馥
朝代：清

年少悲歌客，秋原落日情。快逢燕大侠，羞学鲁诸生。问世都难合，论交每不平。怀中三尺铁，风雨夕常鸣。
古意
作者：李天馥
朝代：清

南望临广野，见此山与河。河水深以长，高山复峨峨。秋风木叶下，鸿雁当天过。物象殊清迥，凭吊忧思多。云树不可极，我心劳如何。
同说岩憩天宁寺浮图赠点石上人
作者：李天馥
朝代：清

命侣寻幽白纸坊，双悬塔影讶奇光。行耽细马蘼芜路，坐爱枯禅薜荔墙。一气鸿濛连海岳，数株松柏阅隋唐。老僧都未知名姓，何必城南意独伤。
喜闻秦蜀捷音同说岩赋
作者：李天馥
朝代：清

鸟道艰难阻碧鸡，孤城一片陇云低。绿林初保黄花谷，赤帜遥连白马氐。空壁雄风频逐北，护军声价又安西。霓旌光启蚕丛路，从此长鲸詟水犀。
寒食
作者：李天馥
朝代：清
体裁：七言律诗

帝城佳日踏青宜，请浣刚逢寒食期。绮陌车声花外度，画桥人影镜中移。家家余雪添春水，处处东风放柳枝。最是萦怀归不得，西山爽气到来时。
广应寺
作者：李天馥
朝代：清

秋云压山山欲低，山光倒泻青琉璃。绕麓松枝老龙怒，奔涛卷地风凄凄。古殿阴森影金粟，月黑深廊飞蝙蝠。北接荒原冢纵横，枯榛断莽土花绿。幽崖寂寞清露堕，永夜虚林生野火。当日观军出使人，贤愚魂魄空山锁。
感怀
作者：李天馥
朝代：清

把酒闲吟祇自宽，小窗香灺意阑珊。明河未落云生浅，华露无声月上寒。禁地论思伤老大，塞垣烽火怅艰难。南楼旧属平津胜，几度临风想治安。
挽王西樵司勋
作者：李天馥
朝代：清

消息惊传《鵩赋》成，悠悠天道意难平。不禁秋夜汍澜泪，何限春明缟纻情。《十笏》缥缃空旧草，百年霜露又前生。觥船遽觉司勋梦，无复江湖载酒行。终古斯人竟寂寥，山阳远笛冷清宵。烟霞痼疾成长别，兰茝归来下大招。《封禅》鸿篇新恨杳，燃脂花史旧香消。应刘去后风流散，挂剑空悲墓道遥。
挽王西樵司勋·其一
作者：李天馥
朝代：清

消息惊传《鵩赋》成，悠悠天道意难平。不禁秋夜汍澜泪，何限春明缟纻情。《十笏》缥缃空旧草，百年霜露又前生。觥船遽觉司勋梦，无复江湖载酒行。
挽王西樵司勋·其二
作者：李天馥
朝代：清

终古斯人竟寂寥，山阳远笛冷清宵。烟霞痼疾成长别，兰茝归来下大招。《封禅》鸿篇新恨杳，燃脂花史旧香消。应刘去后风流散，挂剑空悲墓道遥。
明景帝废陵
作者：李天馥
朝代：清

张段走灵帝，程鱼奔代宗。丧乱有其渐，式微丁数穷。总无全盛时，一旦婴悯凶。异哉王阉奴，挟帝出居庸。土木试一掷，举国纷相从。亲征竟蒙尘，身殉观军容。尔时微郕王，谁为奠寰中？八载修战守，庙社安钟镛。虏心绝要求，塞外归重瞳。嗟嗟夺门徒，甘心为首戎。复辟亦天意，群小冒奇功。忠良既诛锄，谥戾良非公。窀穸荒山麓，大礼靳树封。悠悠二百年，坏道馀乔松。皇仁念前朝，慨焉怆宸衷。置守禁樵采，魄毅安幽宫。傍陵三十户，户户野花红。隧道寒潭静，缭垣芳草空。独恨魏珰坟，东西峙巃嵷。
春日
作者：李天馥
朝代：清

端居寡营尚，悠然澹心情。百年感逆旅，何为劳吾生，忽闻春风至，有酒急须倾。醉卧东窗下，阶前一鸟鸣。
楼桑村怀古同说岩
作者：李天馥
朝代：清

衰草寒烟望里孤，楼桑遗迹未全芜。帝乡耻属黄初历，王气犹延《赤伏符》。国士风流曾据蜀，宗臣鱼水失吞吴。啼鹃旧恨蚕丛远，此地惟闻叫野乌。
立秋日同顾庵绎堂阮亭幼华吟说岩寓斋
作者：李天馥
朝代：清
体裁：七言律诗

急雨翻盆市可舟，玉龙战罢火云收。长空欲放千门月，小苑惊飞一叶秋。来日大难今且乐，众人皆醉我何忧。良宵莫作拘挛态，脱帽掀髯任拍浮。
美人曲
作者：李天馥
朝代：清

花气惹阳春，晴窗晃镜尘。画眉啼彻曙，愁杀画眉人。
董岐卿侍读参莫经略军事经略卒于军独获免归朝诗以慰之
作者：李天馥
朝代：清

谁使参军度井陉，无端左省罢谈经。下帷未及成繁露，入蜀偏惊落大星。鸟鼠烽高秋岭绿，鱼凫战苦野磷青。孟王僣党多降表，回首连云悔建瓴。
退谷
作者：李天馥
朝代：清

偶随泉声行，还逐泉声止。泉声近不鸣，清流石齿齿。孤亭俯层巅，满阶红叶委。万籁动笙竽，岚光生涧底。秋气入夕佳，微凉耽徙倚。蓬瀛想金仙，薜荔吊山鬼。此地昔流觞，高会拟曲水。我来悄无人，空山落松子。望远资无穷，念往情何已。兀兀碧槛前，坐看溪云起。
送宋荔裳按蔡四川
作者：李天馥
朝代：清
体裁：古风

前岁相逢广陵道，竞渡初过君发早。去年再遇芍药开，陈榻同浮菖蒲杯。君今出使复重五，人生离合真奇哉。转眼留连曾几日，赤灵朱胜伤俄乖。多君客邸偏好客，自谱新词骇鬼伯。大第名园徵旧欢，急管繁弦度兰夕。间为诗歌据上头，一时作者皆辟易。王家兄弟用火攻，九辩君称老折冲。予亦弱冠为长句，结好辄复惭山东。方调琴樽频过从，讵尔治蜀借文翁。蜀道天上九千里，重江曲栈何穷已。翼马峨眉绣络骄，泷船滟滪牙樯驶。西陲按部外台尊，况复金躔称俗美。软尘漠漠广宁门，如云供帐罗高轩。男儿得意屈群力，朱轮绮盖何䎙翻。君到莫作巫山赋，侈辩雄风惊峡雨。长途愿赠纪行诗，知君临水登山处。
送宋荔裳按蔡四川
作者：李天馥
朝代：清

前岁相逢广陵道，竞渡初过君发早。去年再遇芍药开，陈榻同浮菖蒲杯。君今出使复重五，人生离合真奇哉。转眼留连曾几日，赤灵朱胜伤俄乖。多君客邸偏好客，自谱新词骇鬼伯。大第名园徵旧欢，急管繁弦度兰夕。间为诗歌据上头，一时作者皆辟易。王家兄用火攻，九辩君称老折冲。予亦弱冠为长句，结好辄复惭山东。方调琴樽频过从，讵尔治蜀借文翁。蜀道天上九千里，重江曲栈何穷已。翼马峨眉绣络骄，泷船滟滪牙樯驶。西陲按部外台尊，况复金躔称俗美。软尘漠漠广宁门，如云供帐罗高轩。男儿得意屈群力，朱轮绮盖何䎙翻。君到莫作巫山赋，侈辩雄风惊峡雨。长途愿赠纪行诗，知君临水登山处。
送洪昉思南还
作者：李天馥
朝代：清

未荐深惭蚤见知，汉廷空羡骑郎赀。谁言此辈宜高束，不信斯人独数奇。南国烽烟萱草梦，西陵雨雪《竹枝词》。逢迎应有游闲遇，忆尔寒江系楫时。
送高念东少司寇
作者：李天馥
朝代：清

立朝无几去安之，信是先生素不羁。自谓何妨行我法，谁能稍劝合时宜。蛮中子舍归偏早，海上神山约未迟。从此祥刑成往事，岱云徕竹费相思。
重游西山
作者：李天馥
朝代：清

列岫参差出，西风款段轻。云中看鹤影，树杪觅泉声。野旷增乡思，山深冷宦情。此君相别久，踪迹愧平生。
野猎
作者：李天馥
朝代：清

羽骑参差小队开，黄云城阙射生来。光飞杨柳雕弧冷，声彻林皋画角哀。晓日忽腾双虎疾，秋风斜制一雕回。更思逐逸前村去，为语琵琶莫浪催。
和青县张树筠先生咏怀二首
作者：李奉璋
朝代：清

先生质朴率天真，济众情殷在活人。学邃无惭三世业，功深可普万家春。不营重利惟由义，广布良方只好仁。信是君心多宿慧，秦医和缓属前身。三津施诊著良名，针灸兼优术倍精。声色望闻无俗见，阴阳虚实得详情。卅年却病皆神效，半世编书重卫生。久仰萱堂登上寿，一门孝悌振家声。
和青县张树筠先生咏怀二首·其一
作者：李奉璋
朝代：清

先生质朴率天真，济众情殷在活人。学邃无惭三世业，功深可普万家春。不营重利惟由义，广布良方只好仁。信是君心多宿慧，秦医和缓属前身。
和青县张树筠先生咏怀二首·其二
作者：李奉璋
朝代：清

三津施诊著良名，针灸兼优术倍精。声色望闻无俗见，阴阳虚实得详情。卅年却病皆神效，半世编书重卫生。久仰萱堂登上寿，一门孝悌振家声。
秋日江行
作者：李奉翰
朝代：清

篷窗心迹羡沙鸥，几处疏林映玉钩。柔橹声中黄叶冷，奚囊载得一江秋。
秋日道中寄丁星墅
作者：李奉翰
朝代：清

乍见江枫叶已丹，偶然别绪上眉端。秋花小阁人欹枕，疏柳长堤我据鞍。雁影云随天际远，潮声风送晚来寒。未残丛菊还宜醉，好把新篇寄与看。
台城竹枝词
作者：李如员
朝代：清

法华寺对竹溪庵，野色晴空一抹蓝。多少踏风人去后，五妃墓道日三三。客里频闻蟋蟀声，海东气候本先行。桐花未谢莲花放，更异缘墙壁虎鸣。梦蝶园荒野菊开，轻鞋踏遍碎苍苔。登高都向南关去，帽插山花暮始回。糯丸饷耗岁初添，谩道三时似夏炎。北路雪霜南路雾，新棉换却旧纨缣。
台城竹枝词·其一
作者：李如员
朝代：清

法华寺对竹溪庵，野色晴空一抹蓝。多少踏风人去后，五妃墓道日三三。
台城竹枝词·其三
作者：李如员
朝代：清

梦蝶园荒野菊开，轻鞋踏遍碎苍苔。登高都向南关去，帽插山花暮始回。
台城竹枝词·其二
作者：李如员
朝代：清

客里频闻蟋蟀声，海东气候本先行。桐花未谢莲花放，更异缘墙壁虎鸣。
台城竹枝词·其四
作者：李如员
朝代：清

糯丸饷耗岁初添，谩道三时似夏炎。北路雪霜南路雾，新棉换却旧纨缣。
挽张之洞联
作者：李如松
朝代：清
体裁：联

一疏建储青史赫，统正民安，甘效前驱随龙驭；两朝开济老臣心，托孤寄命，忍将后事付贤王。
古北口晓行
作者：李如枚
朝代：清

千尺雄关拱蓟门，曈昽晓日映长垣。双扉不锁滩头水，绕郭年年碧涨痕。
挽彭玉麟联
作者：李如槐
朝代：清
体裁：联

先世订知交，幕冷沙寒，戎马书生曾共苦；长江资奠定，名垂祀享，范韩德望足千秋。
秋日自遣
作者：李如汸
朝代：清

寥落江城暮，秋风处处同。一官三峡外，数口万山中。贫贱差时辈，飘零任转蓬。故园归未得，目断信陵东。
秋日过衡阳与王文振登大观楼言别
作者：李如汸
朝代：清

依依不忍道，携手上高楼。北极燕云远，西山落日愁。蝉鸣枫叶冷，猿啸大江秋。楚地知音少，因君且系舟。
光孝寺菩提树歌和家载园韵
作者：李如筠
朝代：清

调御真人植大树，浩劫洗尽雷云痕。幽光独留太古色，秀色占断桄榔村。盘根错节几千尺，太阴惨澹龙蛇奔。宝坊百事付陵谷，休上人笔悬沙门。岂知此树亦千古，老干尚作新花繁。淋漓夜半战风雨，雷公电母相吐吞。天年屈指几轮转，长松偃柏皆儿孙。要知菩提本无树，于有佛处谁能尊。塔铃丁东吉帛裂，诃子错落钩辀喧。庞眉老僧憩寂坐，石幢风细搴经幡。何王宫殿化佛国，金枝玉叶空无存。牧歌樵唱自今古，春风秋月磨朝昏。词客凄凉半亩宅，废井尚罥蘋婆根。梵王宫前种秋菊，连天腐草流萤燔。贝多写经大无量，试与桃梗从头论。护持此树龙象力，冰雪排尽留春温。湟槃草木尚不朽，托根何不祇树园。
嫁鱼蛮
作者：李如筠
朝代：清

刘王花坞珠娘宅，惯倚花风送行客。夜换薰篝甲煎香，晓调脂盝秋江碧。蛮船月上水鸡鸣，红烛珊瑚照眼明。茉莉花从宵髻放，木鱼歌促暗潮生。舵楼一缕笙箫起，万点红镫水中市。沙面纵横十字街，秦楼只在烟波里。烟花名籍落江湖，别买邻船住小姑。鬻尽鱼儿养鱼女，不随鱼户纳鱼租。江南大估徘徊久，装橐千金俄撒手。前月浮梁贩到茶，换来黄木湾头酒。酒痕消尽又年年，万斛明珠总化烟。赤足蓬头呼灶婢，不成春梦鹧鸪天。浮萍败絮何时已，人笑人歌声在水。早知生世伴鱼虾，不如早嫁鱼蛮子。鱼蛮一样住风波，不著人间绮与罗。月明一曲渔家傲，可是当年踏臂歌。
读蒋心余先生集书卷尾
作者：李如筠
朝代：清

作佛应须慧业身，要知饶舌免回轮。偶然歌哭藏今古，自有文章役鬼神。野史尽翻新乐府，达官谁念老诗人。虚空粉碎知何住，碧落依稀有侍宸。
题余秋室中允试院画美人卷
作者：李如筠
朝代：清

春官桃李今年盛，看花闪闪双明镜。束笋堆中桦烛㸐，三十日来目光竟。画堂依然一事无，操纸乞君为作图。炊斗黍许闭门坐，美人贴纸春风扶。淡墨如烟一丝袅，红蓝不到秋毫杪。妆非时世怜者谁，神仙特立云霞表。寒宵展卷对明窗，镫花细雨红凝釭。奇文五色尚挂眼，突然睹此心已降。文章清气如静女，落花不言人不语。世间但取笑嫣然，不字有人甘独处。广眉高髻满城中，寿陵邯郸步不同。蕙心兰质吾最赏，乱头粗服天然工。古来嗜好酸咸异，何况文章千古事。推毂艰难国士愁，蹇修错迕蛾眉泪。论文品画空沈吟，此图此意千黄金。难求世俗国风好，珍重先生香草心。
拟远离曲
作者：李如蕙
朝代：清

送君欲别情难别，望君不望君归早。富贵能如古宋宏，敢惜君归妾颜老。
舟发梓潼镇
作者：李如蕙
朝代：清

万里回乡道路难，秋江买棹水漫漫。征帆未挂心先怯，数向舟人问险滩。
呈家大人
作者：李媞
朝代：清

寂寂柴门镇日关，吟诗须静弈须閒。杜陵老去犹忧国，彭泽归来肯出山。倦把申江收眼底，醉携《周易》注窗间。旁人漫说家庭乐，不信年来鬓亦斑。
咏雪
作者：李媞
朝代：清

呵冻咏飞花，推敲何太苦。不及谢庭人，一语留千古。
怀竹孙弟
作者：李媞
朝代：清

身世谁怜早岁孤，风尘扶母走长途。池塘春早连天碧，为问行人得句无。
望家书
作者：李媞
朝代：清

自离慈母膝，镜里鬓何如。难缩千程水，惟凭尺素书。苦无双鲤至，倏又产年馀。况是前番札，曾云病未除。
桃花
作者：李媞
朝代：清

流水重杨拟若耶，绿阴深处小桥斜。春风不识谁家女，独立溪边自浣纱。
狮林偕香崖姊晚步
作者：李媞
朝代：清

一丘一壑总凌空，閒与同怀入此中。诗境果然须曲折，文心如是便玲珑。欲题石壁无佳句，爱听松涛待晚风。坐久不知天又暮，回看树杪夕阳红。
大沽口
作者：李子荣
朝代：清

朝宗万派碧波遥，气压鼋鼍静不骄。云树自依丁字水，风帆须趁子时潮。三河形胜由来壮，四塞烽烟近已消。犹忆贤王劳苦战，敢忘秋戍肃金刁。
小孤山
作者：李子荣
朝代：清

大江西南来，雪涨浩飞湍。连山叠隐见，孤岛骤巑岏。贝阙支铁柱，鲛宫涌银盘。姽婳真静女，倭堕摇螺鬟。风箫激灵籁，石镜明仙颜。凌虚自矫矫，望远故漫漫。不图惊蠢尔，烽火照狂澜。击楫伊何人，指挥心力殚。遂令藐姑射，依旧空明间。停桡结崇玩，雅咏非夸谩。阳冈无堕燹，阴崖有栖翰。浩歌日欲曛，片云天际还。
挽曾纪泽联
作者：李子荣
朝代：清
体裁：联

王事剧贤劳，七万里远泛楼船，直使波涛清瀚海；天恩笃勋荩，廿八宿联翩冠剑，立看图画耀云台。
捣衣曲
作者：李子荣
朝代：清

梧桐落金井，蟋蟀鸣房帏。风物凄以变，逝晷不能追。自从俦侣乖，梦寐想容徽。含情理瑶翠，开箧视裳衣。曳带下空櫩，缓步出中闺。秋砧勤拂拭，急杵繁且哀。响随凉飙起，思逐孤云飞。挥手难为忆，顾影空自依。
明桂藩石狮歌
作者：李子荣
朝代：清

天降金精百兽伏，电光熊熊闪双目。白泽疑钟乌戈奇，拳毛葺葺势如缩。回雁云中耸翼翔，受封启宇是何王。不恨封藩属贫国，犹闻杰构埒灵光。凿得荆山一片石，狻猊屹立神飞扬。孱王龙种祚衰薄，安仁永明远依托。宗盟列爵拥虚名，肇庆称尊日刓削。锯牙钩爪空自雄，无端怒吼风雨作。似惜奔梧坐屡迁，更怜入缅惭三恪。嗟乎！乾柱倾颓坤轴翻，督师漫欲羝触藩。陵园石马早流汗，戚里铁狮今不存。自古兴亡一转瞬，寒林衰草吊斜曛。
春夜宿武侯祠晨起诣青羊宫就李道人觅餐
作者：李子荣
朝代：清

疏筱映禅房，枝枝带微雨。流莺啼欲阑，系马向廊庑。蜀人思武乡，千秋荐椒醑。并吞业未成，精灵歘然聚。莲界夜沈沈，佛香篆微缕。薄醉易成眠，对榻欣得侣。一梦觉华胥，无意吟梁甫。晨兴何所适，更就炼师语。清盥挹溪涧，静趣生花屿。饷我青精饭，应从丹灶煮。九衢冠盖中，此味閒领取。杖策行出门，苍烟散平楚。
游晓霞峰
作者：李子荣
朝代：清

不到此山久，今晨岸角巾。还寻路崎曲，休怪客逡巡。井水祈神活，天香散座频。恒沙无量劫，僧亦后来人。
登昭山
作者：李子荣
朝代：清

湘中山水天下奇，秀色天造非人为。兹山灵异尤杰出，一松一石皆清姿。素虬翻空激巨浪，到此停蓄倚危嶂。平生寤想穷三山，咫尺丹梯更神王。洄潭落照风萧萧，急督舟子停轻桡。萦纡石磴路九折，行人渐逐盘鸦高。花木丛深蔚幽僻，钟摇上方暝烟碧。童子开门吠仙犬，老僧扶杖款来客。殿高铁凤摩霄迥，栴檀香散疏寮静。惜无轩槛临江开，难乘日车观倒景。山云舒卷随轻风，予亦去来无定踪。明朝遥望更奇绝，江上一朵青芙蓉。
秦淮镫舫词
作者：李子荣
朝代：清

桃叶渡头枫尽凋，莫愁湖上雨潇潇。烟花南部都零落，几点秋镫散板桥。
雪豆腐
作者：李子荣
朝代：清

孤城斗大云为衙，朔风战树啼栖鸦。天公作意破岑寂，排日玉戏矜豪奢。炉温祇有茗堪煮，水浅惜无鱼可叉。山田萁落漉浆汁，争言此味清而嘉。夜堆晶盘置墙角，晨碾玉屑挥霜牙。不令急煎汤一沸，气蒸釜底烧枯杈。滑腻流匙得精粹，如吸沆瀣餐朝霞。又若道人发逸兴，踏雪笑嚼寒梅花。沁入心脾涤肠胃，消去渣滓无疵瑕。五侯鲭膳贵人家，驼峰獾炙盛相夸。凿冲辇致佐珍馔，门外往往翻冰车。岂知菽为五谷一，来其出自狸虎沙。蠲烦但藉半瓯水，含冻偏宜六出花。癯儒秉性甘澹泊，野客与我同生涯。况复绵州得春酿，官厨取给无须赊。
哭友人魏台司避乱山居遂亡
作者：李孔昭
朝代：清
体裁：古风

蓟门英敏士，避世筑山阿。浩歌响林木，心气高嵯峨。坐待天地清，自恃发未皤。造化竟无情，贤豪如之何。是为志士师，猛省惧蹉跎。
泛舟夕阳
作者：李孔昭
朝代：清
体裁：古风

水自孤竹来，积清不可易。循兹削岩侧，溪峰相配碧。逸者五六人，荡舟日之夕。怡然山水中，此身欲木石。动静悟天机，心歇悔形役。随兴坐矶岛，垂钓怀在昔。
登盘山云罩寺
作者：李孔昭
朝代：清
体裁：五言律诗

绝顶盘空际，登攀近日华。一峰邻造化，四顾俯云霞。东海神仙宅，西山帝子家。连氛遮不见，予意满天涯。
盘山李靖庵秋
作者：李孔昭
朝代：清
体裁：七言律诗

古刹高山秋早寒，幽居清景隔尘寰。天空野色连窗际，人尽风声在树间。片月独涵潭水净，万松长锁白云闲。静中禅客无闻见，嘹喨西风雁自还。
立春有感
作者：李孔昭
朝代：清
体裁：七言律诗

杀运正当三十载，东风暂送一年春。寒梅卧雪山中老，弱柳蒙尘路畔新。对酒依稀当日事，吟诗寥落故园人。阳和早入桃源去，我欲寻花急避秦。
遂情
作者：李孔昭
朝代：清
体裁：古风

夙昔志旷间，奋毅脱俗累。日急食与眠，余若悉可已。淡极精神生，随意娱笔纸。当暑卧南轩，客至常不起。忘谢迎送失，坦然废冠履。扪心无是非，何暇计誉毁。白云上古来，就我行复止。好客懒贳酒，清谈顾移晷。留去皆自然，交情信如水。吾方学草木，委形阴阳里。傥人患我真，弃置同泥滓。
酬杜纯一年兄久别相见赠言
作者：李孔昭
朝代：清

宇内甚旷远，日月一何速。久别十余年，容颜易昔夙。把酒话浮沈，世事良反覆。感君云霄客，谆谆念朴？。薄才安蹇劣，非能爱林麓。况值愁病侵，甘心学草木。所恃有故人，脱蓑方秉轴。立贤遍远迩，造我苍生福。四海息兵荒，野老乐耕读。转瞬功成时，偕手说蕉鹿。
酬杜纯一年兄久别相见赠言
作者：李孔昭
朝代：清
体裁：古风

宇内甚旷远，日月一何速。久别十余年，容颜易昔夙。把酒话浮沈，世事良反覆。感君云霄客，谆谆念朴�。薄才安蹇劣，非能爱林麓。况值愁病侵，甘心学草木。所恃有故人，脱蓑方秉轴。立贤遍远迩，造我苍生福。四海息兵荒，野老乐耕读。转瞬功成时，偕手说蕉鹿。
两宜亭
作者：李孚青
朝代：清
体裁：七言绝句

几层秋水几层岚，亭晚凉归酒半酣。记得北安门北住，十年烟雨梦江南。
太白楼联
作者：李孚青
朝代：清
体裁：联

脱身依旧仙归去；撤手还将月放回。
早秋送宋又宜由太原归里
作者：李孚青
朝代：清

酒场吟地五年同，忽饯青门往事空。三叠歌残人不见，秋风吹泪古云中。
秋日自遣
作者：李孚青
朝代：清

金风萧瑟满怀春，篱豆花开逐番新。旧业已荒犹嗜酒，秋阳虽热不侵人。郑家婢妾如师弟，梁氏夫妻似主宾。我是海边息机者，任他门外急蹄轮。
稻孙楼
作者：李孚青
朝代：清

拜石人何在，孤城气逼秋。郊原禾黍尽，愁上稻孙楼。
豫让桥
作者：李孚青
朝代：清

女为悦己容，士为知己死。壮哉一豫让，乃能达斯旨。吞炭复漆身，忠烈忘妻子。国士与众人，岂曰可方比。斩衣志未成，报智亦足矣。荒桥旧址空，流水只如此。至今太行云，犹作剑锋气。
雍丘晚行
作者：李孚青
朝代：清

亭亭落日马蹄忙，两岸荆榛过外黄。岚气渐逢迷草木，烟村又见下牛羊。郑当时去谁留驿，范史云贫尚有乡。惆怅昔贤遗迹杳，青山无尽路茫茫。
呈凌次仲学博
作者：李学孝
朝代：清

十年踪迹滞儒官，高座摊经昼掩关。陶铸典谟来腕底，驰驱名字满人间。探珠夜界金绳路，传草春归玉笋班。地近南楼聊寄傲，相看不厌敬亭山。清言差许故人过，落落平生柰懒何。我愧刘棻今老大，君如邹浩本嵯峨。愁来风木支离甚，病后文章感慨多。容得颓唐参末座，未妨常日过阳坡。
呈凌次仲学博·其一
作者：李学孝
朝代：清

十年踪迹滞儒官，高座摊经昼掩关。陶铸典谟来腕底，驰驱名字满人间。探珠夜界金绳路，传草春归玉笋班。地近南楼聊寄傲，相看不厌敬亭山。
呈凌次仲学博·其二
作者：李学孝
朝代：清

清言差许故人过，落落平生柰懒何。我愧刘棻今老大，君如邹浩本嵯峨。愁来风木支离甚，病后文章感慨多。容得颓唐参末座，未妨常日过阳坡。
登太白楼望江
作者：李学孝
朝代：清

百尺矶头策杖寻，八窗空洞俯高深。苍茫秋色来天地，浩荡江流自古今。战垒荒荒烟草合，仙灵杳杳日华沈。仲宣漫发登楼慨，极目帆樯万里心。
跋宛陵集
作者：李学孝
朝代：清

嗟哉陶韦久不作，大年衲被纷拿攫。但得音从肺腑流，东野穷愁复不恶。我观梅宛陵，寄兴何古泊。落墨遥遥天地间，风人情性吾其托。冰雪文章避俗携，太羹元酒供斟酌。疏星澹月江风微，癯然独立瑶台鹤。
采石矶夜泊
作者：李学孝
朝代：清

铁索沈江事不还，千年战垒掩松关。涛声呜咽建康水，岚气往来姑熟山。春草有情烟漠漠，野鸥无主意闲闲。谪仙咫尺高楼在，且可当杯碧雾间。
闻川楚捷音喜而有作
作者：李学孝
朝代：清

干戈几十载，烽火夹川湖。报捷初惊喜，传闻定有无。民心思井里，天意厌征诛。汗马劳诸将，还应念庙谟。汉水奔流急，巴山夜雨寒。投戈思扼险，拔剑喜登坛。壮士论功易，饥黎转饷难。中原消息近，莫便卸征鞍。
闻川楚捷音喜而有作·其一
作者：李学孝
朝代：清

干戈几十载，烽火夹川湖。报捷初惊喜，传闻定有无。民心思井里，天意厌征诛。汗马劳诸将，还应念庙谟。
闻川楚捷音喜而有作·其二
作者：李学孝
朝代：清

汉水奔流急，巴山夜雨寒。投戈思扼险，拔剑喜登坛。壮士论功易，饥黎转饷难。中原消息近，莫便卸征鞍。
题十美图
作者：李学慎
朝代：清

雕弓金羽学男儿，十载从戎百战归。错认昭阳陪幸者，辇前一笑堕双飞。蕉簟清凉珊枕明，凉侵玉骨醉初醒。绿云一朵西风里，低衬仙裙上画屏。绝世天姿出自然，碧苔阶畔晓风前。相看似欲盈盈下，石上三生证夙缘。将飞未举态婵娟，谁识瑶台自在仙。见说汉皋虚解佩，流风回首怅长川。金屋群推绝代名，淡妆临镜转亭亭。化身却入丹青里，莫讶蛾眉斗尹邢。自从辞辇掩长门，旧事凄凉不可论。团扇曾牵怀袖影，几回相对忆君恩。汉宫明月照边关，马上啼红去不还。非是琵琶解愁思，玉颜容易到天山。东观书成帝用嘉，能将事业洗铅华。闺中韵事从头数，几个名姝号大家。轻盈无迹踏青尘，十二金钗一可人。玉笛声中金谷晚，谁将小幅为传神。霓裳妙舞对花丛，一曲山香扇底风。可是羊家张静婉，小垂手态似惊鸿。
题十美图·其一
作者：李学慎
朝代：清

雕弓金羽学男儿，十载从戎百战归。错认昭阳陪幸者，辇前一笑堕双飞。
题十美图·其七
作者：李学慎
朝代：清

汉宫明月照边关，马上啼红去不还。非是琵琶解愁思，玉颜容易到天山。
题十美图·其三
作者：李学慎
朝代：清

绝世天姿出自然，碧苔阶畔晓风前。相看似欲盈盈下，石上三生证夙缘。
题十美图·其九
作者：李学慎
朝代：清

轻盈无迹踏青尘，十二金钗一可人。玉笛声中金谷晚，谁将小幅为传神。
题十美图·其二
作者：李学慎
朝代：清

蕉簟清凉珊枕明，凉侵玉骨醉初醒。绿云一朵西风里，低衬仙裙上画屏。
题十美图·其五
作者：李学慎
朝代：清

金屋群推绝代名，淡妆临镜转亭亭。化身却入丹青里，莫讶蛾眉斗尹邢。
题十美图·其八
作者：李学慎
朝代：清

东观书成帝用嘉，能将事业洗铅华。闺中韵事从头数，几个名姝号大家。
题十美图·其六
作者：李学慎
朝代：清

自从辞辇掩长门，旧事凄凉不可论。团扇曾牵怀袖影，几回相对忆君恩。
题十美图·其十
作者：李学慎
朝代：清

霓裳妙舞对花丛，一曲山香扇底风。可是羊家张静婉，小垂手态似惊鸿。
题十美图·其四
作者：李学慎
朝代：清

将飞未举态婵娟，谁识瑶台自在仙。见说汉皋虚解佩，流风回首怅长川。
九月二十四日遇万寿节遥贺用前韵
作者：李学曾
朝代：清
体裁：七言律诗

遥指红云望正阳，祥风飞捲九衢霜。洞开方丈三千界，高拱神尧十二章。圣学渐看随日进，皇图应祝与天长。小臣何幸联鹓鹭，抖擞寒依日月光。
使经漷县公亭偶兴
作者：李学曾
朝代：清
体裁：七言律诗

新秋揽辔问皇华，眼底秋光万里赊。纂纂枝头垂枣实，毵毵阶下点杨花。四窗云影回天霁，一曲蝉声送日斜。喜向凉飙洗怀抱，邮亭过客不须嗟。
化州何二守邀饮石宁铺醉归道中口占
作者：李学曾
朝代：清
体裁：七言绝句

荒村有路接邮亭，天假东南聚德星。尊酒未空心已醉，夕阳回首旧山青。
南安太守留宴屡遭风雨有阻口占一绝
作者：李学曾
朝代：清
体裁：七言绝句

淅淅西风恼客程，黄堂招饮忽多情。眼中传得春消息，官况梅花一样清。
又自述兼讶子贤有约不至
作者：李学曾
朝代：清
体裁：七言律诗

药莒藤筇杂贝编，藏名已分石泉边。蓬蒿有径缘谁扫，风月无人只自专。花外昨朝青鸟信，竹间何日紫骝鞭。疏狂解似饶清兴，翻笑山阴雪夜船。
和子衡九日韵
作者：李学曾
朝代：清
体裁：七言律诗

把镜霜毛几种侵，佳期怪底负登临。也知病酒能颓玉，只恐寒花易落金。杜甫多情怜岁月，陶潜得趣恋山林。明朝抖擞精神起，篱下同君较浅深。
和段少参钓台韵
作者：李学曾
朝代：清
体裁：七言绝句

一片荒台万古尊，青山如立水如奔。登临未尽孤舟兴，霭落烟横日已昏。
和祁惟学秋怀作柬林廷光年兄
作者：李学曾
朝代：清
体裁：七言律诗

閒书咄咄叹休休，一度西风一度愁。四壁蛩声寒夜杵，千山雁影夕阳楼。俄惊岁序过强半，却忆韶华去不留。谁道多情惟宋玉，閒来我亦赋悲秋。
和韵答郑别驾
作者：李学曾
朝代：清
体裁：七言律诗

频年抱病只偷安，径路萧萧草色残。顽仆白云长不扫，达官青眼忽相看。酿泉酒瓮新刍薄，烧叶茶炉宿火寒。故态未除还野老，东窗一枕日三竿。
嘉靖甲申假归十月十三沿杭城外望入西湖忆旧游用韵写意
作者：李学曾
朝代：清
体裁：七言律诗

登临胜槩自前年，今日经过一怅然。松下空留烧叶灶，柳边閒系采菱船。慵拈秃笔赓遗句，闷对孤琴惜断弦。归去白云深处卧，湖山从此负良缘。
壬午年容县舟次有感
作者：李学曾
朝代：清
体裁：五言律诗

霜刃十年剑，孤舟万里程。乡心频怏怏，客鬓渐星星。绝壁横窗暗，高滩入梦惊。几般萦恨处，信是路难行。
寄题林子行草堂书屋
作者：李学曾
朝代：清
体裁：古风

西山有佳麓，美人好爰居。一椽宜偃蹇，半亩常纡徐。蔬药剩雨畦，稻粱足和畬。缥囊贮蝌斗，牙签栖蠹鱼。岂羡邺侯架，争讶孔明庐。挥毫临太玄，闭门悟潜虚。龙卧及脩义，无乃时与俱。披烟露华采，凌空脱泥淤。物滞固有化，至理斯乘除。愿言早致力，无徒惜居诸。
思乡与伯乔子山限韵同赋
作者：李学曾
朝代：清
体裁：七言律诗

浪曳长裾入帝京，年来却恨少閒行。鲈肥秋水无张翰，瓜熟春田欠邵平。亲老凭谁娱晚景，儿痴浑未识方名。何当拂袖南山去，无数松枝好挂缨。
新秋度淮有感
作者：李学曾
朝代：清
体裁：五言律诗

爽籁入孤舟，长淮度急流。九重天万里，一日客三秋。旧箧将捐扇，新衣欲制裘。不堪清梦觉，欹枕忆林丘。
癸未九月寓京邸乞菊自赏
作者：李学曾
朝代：清
体裁：七言律诗

菊是山中隐逸花，山中乞得到官衙。十年共赏人何在，万里孤吟恨转赊。俄向眼前惊物候，还从鬓上惜霜华。尘冠未卜何时挂，归去东篱傍酒家。
登钓台
作者：李学曾
朝代：清
体裁：五言律诗

五度台前客，而今正一登。行沿苍木底，踏破白云层。爽气消尘溽，清风散郁蒸。渔竿真乐在，归把几人曾。
祖教寺
作者：李学曾
朝代：清
体裁：五言律诗

斗瓢方丈雪，一枕华山云。道外元无道，人间别有人。閒中谈物故，静处着衣巾。名利纷纷客，徒奔陌上尘。
舣直沽用韵
作者：李学曾
朝代：清
体裁：七言律诗

才将十日别京华，客里乾坤感慨赊。绿水青山天外画，白蘋红蓼眼前花。潮回落日汀洲远，路入浮烟海国斜。共说鱼盐有遗利，岂应编户尚贫嗟。
赠文昌邢景旸尹怀集
作者：李学曾
朝代：清
体裁：七言律诗

十年鸣鹿已嘉宾，万里飞凫又远臣。自古亲民端是令，于今为政几称神。山城花暖迁莺早，海国云连过雁频。君去不须多访道，而翁遗爱在西人。
送叶良臣掌科上巳郊行
作者：李学曾
朝代：清
体裁：七言绝句

着起春衫带小冠，轻鞭瘦马雪泥乾。二十四番春正好，莺花乞与眼前看。
送普安徐太守赴任
作者：李学曾
朝代：清

补郡持新节，医民贮旧丹。不孤明主托，应使远人安。万坞花迎暖，千山鸟送寒。五云重回首，高处倚栏干。公才文武备，得郡称临边。化日回寒谷，清风拂瘴烟。民淳稀讼牒，政暇到诗篇。坐对南荣木，春莺看早迁。
送普安徐太守赴任·其一
作者：李学曾
朝代：清
体裁：五言律诗

补郡持新节，医民贮旧丹。不孤明主托，应使远人安。万坞花迎暖，千山鸟送寒。五云重回首，高处倚栏干。
送普安徐太守赴任·其二
作者：李学曾
朝代：清
体裁：五言律诗

公才文武备，得郡称临边。化日回寒谷，清风拂瘴烟。民淳稀讼牒，政暇到诗篇。坐对南荣木，春莺看早迁。
送杨子山年兄巡抚贵州
作者：李学曾
朝代：清
体裁：七言律诗

新承简命远驱驰，肯道天家雨露私。鹭簉几年清地望，豸冠今日重威仪。入番到处山河静，万里先声草木知。虚席庙廊应有待，画熊回首莫愆期。
送湛内翰原明出使安南时原明同乃堂还乡
作者：李学曾
朝代：清
体裁：五言律诗

万里宣朝使，争看四牡騑。眉开黄色霁，身傍白云飞。化日寰中永，文星海上辉。行行重回首，仙仗倚皇扉。
送潘伯振掌科出守汉中
作者：李学曾
朝代：清
体裁：五言律诗

祖帐人如玉，燕山十里亭。一樽花下倒，五马柳边停。陇树迟春雨，秦云照福星。莫嫌分鹭簉，名在御前屏。
送王秉衡道长出按陜西分韵得独字
作者：李学曾
朝代：清
体裁：古风

有客秣骢马，豸冠被朱服。驾言将何之，先声动华麓。曾飞玉堂翰，更累青琐牍。历亲郡县政，民瘼尽耳目。所遭异坦阻，平生耿介独。行行届高秋，风霜共洁肃。狐狸安足问，豺狼敢当陆。按辔渭水滨，雨馀桑麻绿。我为西人喜，重受清平福。
送琼山林勉学分教赣庠
作者：李学曾
朝代：清
体裁：七言律诗

乾坤万古入枯枰，今日怜君一着赢。棐几晴窗温典故，讲堂朝鼓阅经生。章江月色催诗早，庾岭梅花入梦清。更喜槟榔椰子近，每逢南客便多情。
送童大用秋官出守镇远
作者：李学曾
朝代：清
体裁：七言律诗

都亭落日尽离觞，潞渚晴波放画航。花拥旌旄催宦况，雨敲灯火忆邻光。须知大隐元兼吏，肯道诸侯不似郎。此去南州歌善政，循良未必只龚黄。
送进贤王銮秀才还家
作者：李学曾
朝代：清
体裁：古风

我初宰钟陵，省观子之乡。邂逅识子庐，乔木森苍苍。云昔先大夫，西台古风霜。骢马摇岭海，节钺绥徼方。我晚不及见，令闻犹揄扬。鲤庭有遗训，世泽殊未央。念子伟哉器，恢廓不可量。手挽百步弓，劲发直穿杨。造物若不偶，云翮垂扶桑。提椠入槐市，万卷重脩藏。试历司空曹，才美寡颉颃。新秋暑雨尽，金飙动微凉。倏尔发归兴，一苇西江航。匡庐滴层翠，彭蠡涵晴光。故篱灿佳菊，聊以娱壶觞。愿言定夙志，勿使旧业荒。努兹少壮力，青霄期激昂。允允鹿鸣宾，鼓瑟将承筐。再尚大畜贤，良马逐康庄。无坠燕翼谋，乃足称肯堂。
送钟邦臣出守广州用杨子山限韵
作者：李学曾
朝代：清
体裁：七言律诗

光明如月静如秋，诗满行囊书满篝。宦况元从清处得，民情偏向苦中求。使君便是端阳彦，圣主今无岭外忧。方岳古来多拜相，道傍先问喘时牛。
送黄才伯内翰出使湖藩便道归省
作者：李学曾
朝代：清
体裁：七言律诗

昨夜奎光透楚天，使轺新遣凤池仙。宗藩大义凭谁重，圣主深仁藉尔宣。南海到时春酒熟，北堂欢处彩衣鲜。编摩紫禁迟班马，回首梅关早着鞭。
送黄通理分教江华
作者：李学曾
朝代：清
体裁：七言律诗

多君抱铎向江华，眼底青毡宦况赊。剑倚寒光衡岳路，诗成月色洞庭槎。轩斋夜雨九重梦，桃李春风千树花。他日公孙开杰阁，正看椽笔润官家。
酒后乞茶次杨子山
作者：李学曾
朝代：清
体裁：七言律诗

樽罍拚倒剧欢娱，渴想新茶走吏胥。何处擎来仙掌露，方怜分出内家储。醉魔降退瞢腾后，诗兴招回爽快馀。归向小窗剪灯火，翛然翻尽案头书。
酬林伯乔兼呈杨掌科
作者：李学曾
朝代：清
体裁：七言律诗

疏慵成癖喜成狂，两放閒情到野庄。涧水半桥归别壑，山云几片度低墙。步旋花径盘纡远，坐傍松阴笑语凉。但愿年年人似玉，春风一度一寻芳。
重九书怀
作者：李学曾
朝代：清
体裁：七言律诗

远向山中拂袖归，山中景槩只依依。疏篱有约开黄菊，小径无缘到白衣。囊里自惭新句少，尊前常恐旧人非。狂来不用悲沦落，直欲凌风上翠微。
春景
作者：李学温
朝代：清

竹亭春草绿，小雨引花香。燕子来何处，衔泥镇日忙。
春水
作者：李学温
朝代：清

春光何处好，溪水绿烟生。蘸柳偏多态，浮花最有情。泥融知燕喜，风静觉鸥轻。为问桃源路，渔舟小渚横。
济南学署秋日归宁夫子字问归期敬答十二韵
作者：李学温
朝代：清

高城秋色深，瑟瑟寒飙至。侵晓倚南楼，青天来雁字。节序过授衣，黄菊惊离思。展矣怀君子，卓荦才未易。昨日拆缄封，宛转深情致。上言秋雨多，窗兰向憔悴。下问归来期，循讽潜制泪。人事多乖舛，关山隔迢遰。虽无帷车来，空愧宝钗寄。欲行还踯躅，暮野忧魑魅。长吟感萧飒，浩叹悲阴曀。眺望连日夕，反侧不能寐。转蓬离本根，飞扬满天地。冈松与涧石，岁晚同心契。
秋蛩
作者：李学温
朝代：清

晚风淅沥雁流初，促织微吟在壁隅。碎剪秋声无觅处，淡烟横草露如珠。
落叶
作者：李学温
朝代：清

西风方劲叶黄时，寒影萧萧作意吹。晓月不遮砧响院，晚烟犹恋鹊巢枝。忽惊似雨敲窗急，惟爱如花扫径迟。剩有幽窗小横幅，春林无恙碧参差。
谢文节公琴
作者：李学璜
朝代：清

碧血耿难灭，崖山局已残。关河携绿绮，天地失黄冠。新诏元纁迫，空山薇蕨寒。犹余七弦在，重剔藓花看。
题灵岩毕尚书诗集
作者：李学璜
朝代：清

三策天人论最精，半生旌节著功名。谁从治水筹边日，犹有扬风扢雅情。绣阁群花司笔砚，龙门四海走豪英。汾阳未免豪华累，难得虚怀下士诚。灵岩山馆足盘桓，满拟功成早挂冠。一自鸣驺辞谷口，空留别墅闭江干。骥逢峻坂加鞭亟，鸟入青云敛翮难。到底负他猿鹤约，万株梅影不胜寒。
题灵岩毕尚书诗集·其一
作者：李学璜
朝代：清

三策天人论最精，半生旌节著功名。谁从治水筹边日，犹有扬风扢雅情。绣阁群花司笔砚，龙门四海走豪英。汾阳未免豪华累，难得虚怀下士诚。
题灵岩毕尚书诗集·其二
作者：李学璜
朝代：清

灵岩山馆足盘桓，满拟功成早挂冠。一自鸣驺辞谷口，空留别墅闭江干。骥逢峻坂加鞭亟，鸟入青云敛翮难。到底负他猿鹤约，万株梅影不胜寒。
挽曾国荃联
作者：李学衡
朝代：清
体裁：联

盘根错节翊中兴，竟能疆圻同位，侯伯齐封，观国史推崇，与难兄勋名，为圣朝前后二百年之最；吏治兵谋高一代，顿使吴下生灵，湘中士卒，痛台星遽陨，合众情感泣，遍大江南北三千里而遥。
挽张之洞联
作者：李孺
朝代：清
体裁：联

魂魄有知，犹登岘山，羊太傅未忘旧治；庶政躬亲，不舍昼夜，司马公同此忠清。
题素园图送王二镜岩归里
作者：李宏
朝代：清

君自会稽来，挹此东南美。磊节竹之操，虚中竹之理。君本素心人，合与此君倚。今复洒然归，峭帆问烟水。如遇会稽竹，道我念无已。
怨诗
作者：李宗传
朝代：清
体裁：古风

春花艳绮室，春月明瑶阶。花月悄无光，抱影眠空斋。与子新缔交，燕婉两心谐。昨欢今寂寞，顿若恩情乖。岂必恩情乖，鸩媒不我偕。中宵梦子至，贻我同心钗。钗贻正在手，栖乌翻庭槐。宛转见颜色，倏而违形骸。独处妾所安，愿子无伤怀。
挽朱珔本生母联
作者：李宗昉
朝代：清
体裁：联

记事图成，百日孤儿绷雪夜；陈情疏达，三年两母痛泉台。
江心寺楼联
作者：李宗昉
朝代：清
体裁：联

青山横郭，白水绕城，孤屿大江双塔院；初日芙蓉，晚风杨柳，一楼千古两诗人。
汪由敦长生位联
作者：李宗昉
朝代：清
体裁：联

政并白苏遗泽远；文成雅颂继声难。
挽张之洞联
作者：李宗棠
朝代：清
体裁：联

五百年名世，应川岳灵秀而生，道德文章，海内仰泰山北斗，由封疆荐登端揆，威扬华夏、声震寰区，方冀魏公风度、诸葛经纶，正笏垂绅，重睹兴朝气象，讵料台星忽陨、柱石偏倾，东亚失贤良，中外士民同一哭；四十载元勋，实朝野安危所系，恩荣际遇，人间极富贵神仙，忆曩昔侍从襜帏，猥以菲材、深感知己，幸甚潞国精神、汾阳福禄，奉觞晋爵，祝将上寿期颐，何意暂隔蜺旌、倏闻鹤驭，大名垂宇宙，馨香俎豆享千秋。
晚过临平山
作者：李宗渭
朝代：清

朝从西湖来，衣上柳花碧。举棹百里中，两头见山色。山光近复远，不觉日将夕。水际上渔人，烟中语山客。明发下滩行，遥遥径微白。
樊川
作者：李宗渭
朝代：清

司勋去已久，零落野人家。一夜杜陵雨，满村山杏花。鬓丝天共老，归思客长嗟。蹋草行吟遍，樊川春日斜。
与诸子游隐山六洞
作者：李宗瀚
朝代：清
体裁：古风

瑶篸攒列外，一丘如敦覆。外貌不炫奇，百怪在其腹。佳游挈几辈，微雨涤时燠。闲随西郊云，并入丹霞谷。阴森日色敛，古像糸玄肃。先生矫犹龙，厥德贵潜伏。岂爱此山名，遂驻东来躅。石琴閟余响，玉子冷残局。水流花自开，飞出白蝙蝠。年来慕仙隐，弥复恋幽筑。我祖葺亭宇，童时游钓熟。题诗遍苍崖，而此遗不录。山灵得毋笑，厌鸡爱野鹜。溪月自古今，吾宗句可续。
与诸子游隐山六洞
作者：李宗瀚
朝代：清

瑶篸攒列外，一丘如敦覆。外貌不炫奇，百怪在其腹。佳游挈几辈，微雨涤时燠。闲随西郊云，并入丹霞谷。阴森日色敛，古像𰫾肃。先生矫犹龙，厥德贵潜伏。岂爱此山名，遂驻东来躅。石琴閟余响，玉子冷残局。水流花自开，飞出白蝙蝠。年来慕仙隐，弥复恋幽筑。我祖葺亭宇，童时游钓熟。题诗遍苍崖，而此遗不录。山灵得毋笑，厌鸡爱野鹜。溪月自古今，吾宗句可续。
唐虞世南书夫子庙堂碑
作者：李宗瀚
朝代：清

黄银印赐著作郎，世间石墨珍璆琅。画腹艺精从道悟，如神笔妙知器藏。文辞书翰皆可喜，一时毡拓来四方。周额削后石刓缺，越千余年浸散亡。旧本并希城武陕，原刻漫溯贞观唐。山谷昔赏荣咨道，月峰曾录韩存良。我生已晚去古远，南辕北辙徒伥伥。何期神物有呵护，康里元册留唐装。唐初同文变六代，东观帖出无道场。郎官石记谁遽拟，九成化度差颉颃。巍然太华秀真骨，后来宛列儿孙行。全碑仅阙四之一，补以摹刻中令王。圆机残字人争购，此拓岂止千金偿。乍惊秀郎过智永，匪特峭劲如欧阳。鲁器不欹见中正，隋珠在握含光芒。层台缓步行人选，雍容合傍夫子墙。金声玉振跻大雅，龙蹲凤跱开文祥。若准孔门用诗例，譬曹入室刘升堂。昭人颖达具虞法，下侪潘陆坐庑廊。当时五绝褒秘监，献规一体观文皇。右军腕助天戈舞，北堂文播儒风扬。俗学但以书貌取，毋乃优孟之冠裳。天吴紫凤久颠倒，而况错杂淆玄黄。覃溪老人霜鹘眼，赏论不数云门张。考证诸家负真鉴，何王徐辈所未详。问字日就草元阁，百花放艳虹腾光。子山箧邀文靖赏，虞家笔让来儿飏。匹夫怀宝不知戒，敢诩家学私青箱。拟谋镌字光宅手，重排曲阜阶楹旁。斯文废坠傥竟举，几研小胥犹可当。
唐魏栖梧书文荡律师碑
作者：李宗瀚
朝代：清

买褚得薛前闻曾，我今所得添嘲呼。文荡师碑录明诚，魏栖梧乃褚名更。婵娟来迟罗绮胜，是耶非耶宛平生。冯公击赏逾兰亭，有若似圣子夏盲。翁王后先详证明，洗出真面庐山青。河南遗法二薛承，薛稷亦是魏家甥。当时薛魏世并称，北海仙手太湖精。开元之间继有声，栖梧合系宰相徵。不见姓字唐表登，石趺久化夏后城。仅传此纸仍难凭，古来几辈书入能。一艺并悭身后名，消磨岁月三折肱。捧心丧志予其惩。
喜陈文恭公元孙哲臣以解元掇会状因寄
作者：李宗瀚
朝代：清

矫矫文恭五叶孙，南交科第驾中原。三头掌故今双绝，千佛名经古几尊。独秀高擎天极柱，一枝青出桂林村。相期位业齐王宋，培远诒谋属相门。胪宣大宋已更名，世美家声叶凤鸣。刚道珠岩浮柱合，又传石刻满城惊。七千里外荒真破，三百年前谶早成。圣代得人方共庆，肯教温饱负平生。
喜陈文恭公元孙哲臣以解元掇会状因寄·其一
作者：李宗瀚
朝代：清

矫矫文恭五叶孙，南交科第驾中原。三头掌故今双绝，千佛名经古几尊。独秀高擎天极柱，一枝青出桂林村。相期位业齐王宋，培远诒谋属相门。
喜陈文恭公元孙哲臣以解元掇会状因寄·其二
作者：李宗瀚
朝代：清

胪宣大宋已更名，世美家声叶凤鸣。刚道珠岩浮柱合，又传石刻满城惊。七千里外荒真破，三百年前谶早成。圣代得人方共庆，肯教温饱负平生。
屏风山寻范石湖所题空明洞壶天观慨然有作
作者：李宗瀚
朝代：清

隔江敞云屏，近有沧湾绕。壶中别天地，日月自昏晓。邃宇谢棼楣，乔基拥城堡。我从七星外，笑指天囷小。深入三昧门，闯出大罗表。下界烟濛濛，始学鸾骖矫。蛮荒囿耳目，谁复恣幽讨。坐令糖霜户，据此冰霞岛。煨尘黕四壁，拿龙失麟爪。岂惟玷贞白，文字荡如扫。大雅今寂寥，长怀石湖老。
庚辰秋杪同邓湘皋孙冶山家弟小松步出城北至虞山小憩南薰亭
作者：李宗瀚
朝代：清

惊飙不暂息，惨澹昏复昼。默坐兀若痴，出门逐朋旧。循城绕而北，迤逦穿岩窦。洲渚远苍苍，烟树疏帆逗。黄叶蔽村坞，境转愈深秀。灵宫闭寂寥，皇潭咽寒溜。披榛往迹湮，登眺倚层构。沈抱郁未舒，远愁动奔凑。薰弦閟余响，玉立万峰瘦。杳杳苍梧云，不见重华狩。
春日同人过壶山看桃花即逾七星山背出补陀岩至栖霞寺小集
作者：李宗瀚
朝代：清

年年踏遍壶山路，远近桃花几万重。花好不知人面改，山青长似佛头浓。草痕匝野铺芳荐，莺语多情引瘦筇。地下酒人吾所与，祇须烂醉付千钟。
汉淳于长夏承碑
作者：李宗瀚
朝代：清

华中甫斋真赏著，夏承娄寿道生赋。娄碑不见夏碑存，谨庭秘笈来吴门。东京隶法评奇古，咄咄殊难一二数。数行论赞丰与杨，阙三十字翁书补。堂堂笔阵推中郎，此语传之秋涧王。建宁刻先石经石，体沿篆籀垂楷则。阴阳辟阖星云攒，如戟森竖如弧弯。神奸慌惚窥夏鼎，威仪肃穆参汉官。惜哉未校义门本，得自丹阳少剥损。广平赝迹人间多，宝者不独徐芳远。华山拓见今阮公，酸枣苏斋摹亦工。芒角体势参假借，书丰作丰从同同。华家雕落谨庭死，千七百年留一纸。芝英见瑞岂偶然，过眼云烟良足纪。
江夜怀陶丈季寿
作者：李宗瀚
朝代：清

沧洲岁将尽，久与亲爱别。晚霞帆际沈，晨鸥棹边发。劳人耽旷放，物外意多说。返景明寒漪，尘容写清绝。掩篷悄独吟，窗影动江月。冷气逼襟袖，耿耿抱冰雪。因念庵中人，端居警徂节。
酬翁覃溪先生见赠会稽内史银印歌
作者：李宗瀚
朝代：清

永兴书传右军法，碑楷无过孔庙堂。西安城武重勒石，善本旧推荣蔡张。吾斋墨缘幸萃合，敢例三箧收遗亡。先生长歌昔题记，为我载赓银印章。谢表兼摹群玉刻，篆书八字衔具详。黄银印出晋内史，三百年后传有唐。官以人重印千古，那数会稽骠骑王。玉麟牢锁有谁见，异代出作虞书祥。琼文照耀石墨字，光怪所聚神鬼藏。当时奇秘忍轻与，山阴遗韵东观扬。银青光禄添故事，宝带不换梁公房。乃知精灵契翰墨，鹤口铜砚殊轻偿。惜哉金石就沦绝，后人数典徒煌煌。我今前后三旧拓，并此临卷珍琳琅。何殊永兴书石罢，永和文物归佩攘。牙签犀轴锦装褫，要附至宝缄青箱。虞戈夜烛牛斗气，苏斋妙迹争腾芒。陶镕顽钝受心印，庶免算子诃香光。
重阳前一日朱楚亭龙山书屋看桂同邓湘皋孝廉作
作者：李宗瀚
朝代：清

数椽僻近栖霞寺，绕屋长松间丛佳。旧家乔木存百年，儒素清芬传累世。居贫芋栗尚能办，每为看花供客醉。过桥数武香已闻，入门但见翻青翠。含丹吐白殊蕴藉，不比春娇争献媚。幽贞合伴月娥独，仙隐如偕商皓四。地偏十扫俗喧嚣，人冷都饶秋气味。渴呼茶茗倩儿童，醉倚芙蓉当姬侍。花开酒好忆前年，雨散烟消余几辈。攀援容我手斧持，封殖怜君角弓废。商飙飒飒吹短鬓，日夕婆娑影相对。当时玉貌是婵娟，此日霜华剩憔悴。天上高寒归不归，山中偃蹇岁复岁。浮名唾手时易去，清景留人兴堪继。不须重九问明朝，眼底龙山即高会。
隋丁道护书启法寺碑
作者：李宗瀚
朝代：清

隋书罕署名，道护碑传二。开皇仁寿年，兴国启法寺。后来信居上，书老笔亦恣。六一得其精，胡乃杨本嗜。一夔殊已足，观乐他且置。骨体肖龙藏，倍溢妍华致。化度虽后尘，右方阐缄秘。悦生堂不录，销夏篇不记。两家印篆留，近入义门笥。气压集古千，源导贞观四。其文颂金像，颇说佛灵异。我闻菩提法，妙具千手臂。法法皆圆通，始了第一义。丁真合同参，谁问楞伽字。
雨后壶山看桃花已过半矣
作者：李宗瀚
朝代：清

尘中那有插脚处，闭门听雨春将暮。今朝好鸟唤新晴，携酒寻花过江去。人为花忙花待人，咫尺不隔仙壶路。繁英纵减饶妩媚，灼灼余霞纷绮布。蝶阑莺咽客始来，风软云轻天若护。我今闲放无町畦，万事抛除付芒屦。
与澹仙论诗即题其集后
作者：李宗瀛
朝代：清

我法贵简要，万变中有我。单言扼其吭，拊背无不可。春华谢嫈嫇，秋实结{女卮}婐。匪曰吾能之，有志窃颇颇。子诗咄相逼，力猛心则果。瘦硬藏敷腴，排奡由帖妥。奸觉嫱旦媸，勇失贲育惈。波涛荡荡潏，垠堮外？閜。余子走且僵，旁观测亦叵。吾尝摩厉须，强项弗为下。神龙抱变化，跛鳖追㝿㝾。纵矜扛鼎雄，终掇绝膑祸。朔风起广莫，尘沙扬堀堁。执手临高台，怀古涕双堕。乾坤出溟涬，星宿困？簸。高偪帝天闻，近狎羲女唾。慷慨为歌诗，豪情郁无那。善喻取庚桑，藿蠋与鹄卵。鞭心策新进，逊志振昔惰。杜韩有涯岸，一试航海柁。
与澹仙论诗即题其集后
作者：李宗瀛
朝代：清
体裁：古风

我法贵简要，万变中有我。单言扼其吭，拊背无不可。春华谢嫈嫇，秋实结■婐。匪曰吾能之，有志窃颇颇。子诗咄相逼，力猛心则果。瘦硬藏敷腴，排奡由帖妥。奸觉嫱旦媸，勇失贲育惈。波涛荡荡潏，垠堮外�閜。余子走且僵，旁观测亦叵。吾尝摩厉须，强项弗为下。神龙抱变化，跛鳖追㝿㝾。纵矜扛鼎雄，终掇绝膑祸。朔风起广莫，尘沙扬堀堁。执手临高台，怀古涕双堕。乾坤出溟涬，星宿困�簸。高偪帝天闻，近狎羲女唾。慷慨为歌诗，豪情郁无那。善喻取庚桑，藿蠋与鹄卵。鞭心策新进，逊志振昔惰。杜韩有涯岸，一试航海柁。
吴荷屋中丞招同人寓斋小集赋呈
作者：李宗瀛
朝代：清

别馆招寻醉绮筵，杯倾三雅酒如泉。衣冠南海推耆宿，风雨东堂感昔年。集古定过欧氏录，坐来疑泛米家船。鲰生何幸窥清閟，一款谟觞亦墨缘。